2018ko irailaren 25a, asteartea | Ordua Euskal Herrian 23:25:41\nAinhoa Azurmendi @AinhoaAtxur\nSemaforo gorrian gelditu nintzen. Eskuin aldera begiratu eta atletismoko talde bat ikusi nuen entrenatzen: aurretik, korrikalari profesionalen antzera, eguzkitako betaurrekoak, galtza motxak eta elastiko iragazkorra jantzita, entrenatzailea bizpahiru mutikoez inguratuta. Atzetik, hainbat metroetara, bi neskatxa. Goitik behera behatu nituen erdi korrika eta erdi oinez zihoazen bi neska hankaluze eta atletikoak.\nNire lehen gogoeta jokabide horren zergatia antzematen saiatzea izan zen, kontuan hartuta begi-bistakoa zela neska horiek ez dituztela taldekide mutilen gaitasun fisiko gutxiago; eta nire lehen ondorioa, neska horiek gizarteko estereotipoak barneratuta haietaz espero dena egiten ari zirela.\nBehin eta berriz entzuten dugu neska-mutilak berdintasunean hezteko eredu mistoa egokia dela, baita kirolean. Honen harian, hain zuzen, artikulu bat argitaratu berri du Jon Tornerrek ARGIAn. Nik neuk datuetan oinarritutako iritzia eman nuen, berdintasuna egon ezean, neska-mutilek bananduta parte hartzeko garrantzia defendatuz, eta emakumeek kirolean gorputzaren jabekuntza prozesu bat egitea ezinbestekoa dela adieraziz. Argi eta garbi ikusten dut hori haur gehienek egiten dituzten taldeko kiroletan; eta beste kirol jardueretan sexu biek elkarrekin parte hartzeko egokitasuna onartzen dut, betiere, hezkidetza bermatzen bada. Artikulu berean, Itsaso Nabaskuesek eskola kirolean “kirol tipiko” horiek ez diren eta neska-mutilek elkarrekin egiten dituzten “aisialdiko” beste adibideak ekartzen ditu, hain zuzen, izotz hockeya edo atletismoa.\nAzken batean, ez da jarduera bera egokia edo ezegokia dena, jarduera hori egiten den modua baizik. Egia da gizartean gehien baloratu diren kirolak tradizioz gizonen eremu izan direla, eta ondorioz, gizonak izan direla arlo honetan jakitunak eta trebeziak bereganatzeko aukera gehien izan dutenak. Honek eragina izan du neska-mutilen arteko elkarrekintzan, eta aipatu artikuluan esaten zen moduan, neskek protagonismo eta iniziatiba jokabide gutxiago azaltzen dituzte. Baina kirol arloa gizartearen ispilu da, eta gizarteko desberdintasunak kirol arloan islatzen dira, nabarmenki batzuetan, sotilago besteetan.\nBeraz, ezin pentsa genezake berdintasuna sustatzeko nahikoa dela eskaintza aldatzea; arazoa estrukturala da, eta hala eman behar zaio erantzuna. Ziur nago egun korrika egiteko sortzen ari diren emakumezkoen taldeetako partaideek, jabekuntza prozesua bizi baino lehen, semaforo ondotik pasa ziren bi neskatila horien erantzun bera emango lidaketela mutilekin entrenatzeko esperientziari buruz.


Apirilaren 30a | Efemerideak\n~ Gure inguruko datak eta kontuak\n30 Ostirala Api 2021\nPosted by koroirastorza in Apirila\n≈ Erantzunak desaktibatuta daude Apirilaren 30a sarreran\n65. Seneka (j. K. a. 4) eta Lucanus anaiak (j. 39), Pisoneko konspirazioan parte hartu zutela-eta, bere buruaz beste egin behar izan zuten.\n311. Diokleziano enperadoreak kristauen aurka hasitako jazarraldia amaitu zen.\n642. Txindasvinto bisigodoen errege izendatu zuten Espainian.\n711. Tariq ibn Ziyad buruzagiak gidatuak, tropa omeiarrak Gibraltarren lehorreratu ziren, eta Hispaniako konkista hasi.\n984. Muḥammad ibn ‘Abd-Allah ibn Abū ʿĀmir (arabieraz, أبو عامر محمد بن عبد), ezizenez Al-Manṣūr (arabieraz المنصور, euskaraz Garailea), kristauen artean Almanzor deituak Leon okupatu zuen, bertako biztanleak asasinatzeko aginduz.\n1245. Filipe III.a Frantziakoa, Frantziako erregea, jaio zen (h. 1285).\n1310. Kasimiro III.a Poloniakoa, Poloniako erregea, jaio zen (h. 1370).\n1331. Gaston III.a Foix-Biarnokoa, Foixko konde eta Bearnoko bizkondea, jaio zen (h. 1391).\n1492. Errege-erregina Katolikoek Palos de la Fronteran (Huelva) zeuden naoak Kristobal Kolonen menpean jartzeko agindua eman zuten eta Kolon almirante, erregeorde eta deskubritzear zeuden lurraldeetako gobernadore egin zuten.\n1504. Francesco Primaticcio, italiar margolaria, jaio zen (h. 1570).\n1508. Nicolas Ovandok, Mendebaldeko Indietako administratzaileak, Fernando Katolikoak emandako elizak eraikitzeko agindua jaso zuen.\n1662. Maria II.a Ingalaterrakoa eta Eskoziakoa, Ingalaterra, Eskozia eta Irlandako erregina, jaio zen (h. 1694).\n1777. Carl Friedrich Gauss, alemaniar matematikari, astronomo eta fisikaria, jaio zen (h. 1855).\n1789. George Washingtonek Ameriketako Estatu Batuetako lehen presidente kargua zin egin zuen.\n1803. Napoleon Bonapartek Louisiana saldu zien Ameriketako Estatu Batuei, 80 milioi frankoren truke.\n1815. Pedro Jose Samper, nafar idazlea eta apaiza, jaio zen (h. 1870).\n1831. Bilintx, euskal bertsolari eta poeta erromantikoa, jaio zen (h. 1876).\n1835. Franz Defregger, Tiroldar jatorriko Austriar margolaria, jaio zen (h. 1921).\n1840. Etiene Lapeire, euskal idazle eta apaiza, jaio zen (h. 1930).\n1840. Penny Black lehen posta seilua argitaratu zen.\n1845. Joaquim Pedro de Oliveira Martins, portugaldar politikaria eta idazlea, jaio zen (h. 1894).\n1848. Eugene Simon, frantziar araknologo, entomologo eta botanikaria, historian armiarma taxonomia gehien egin duen ikerlaria, jaio zen (h. 1924).\n1857. Eugen Bleuler, suitzar psikiatra, jaio zen (h. 1939).\n1870. Franz Lehár, hungariar jatorriko austriar musikagilea, jaio zen (h. 1948).\n1870. Dhundiraj Govind Phalke, indiar zinemagilea, jaio zen (h. 1944).\n1878. Paul Hazard, frantziar letragizon, historialari eta saiakera idazlea, jaio zen (h. 1944).\n1883. Jaroslav Hašek, txekiar idazle eta kazetaria, jaio zen (h. 1923).\n1883. Édouard Manet margolari inpresionista frantsesa hil zen (j. 1832).\n1883. Indalecio Prieto, euskal herritar politikari sozialista, Madrilen, jaio zen (h. 1962).\n1885. Luigi Russolo, italiar margolaria eta musikagilea, jaio zen (h. 1947).\n1887. Alfonso Calzolari, italiar txirrindularia, jaio zen (h. 1983).\n1891. Leopoldo Menéndez, bizkaitar militarra, jaio zen (h. 1960).\n1893. Joachim von Ribbentrop, Alemania Naziko ministroa, jaio zen (h. 1946).\n1901. Simon Kuznets, estatubatuar ekonomialari eta estatistikaria, 1971ko Ekonomiako Nobel Saria, jaio zen (h. 1985).\n1902. Theodore William Schultz, estatubatuar ekonomista, 1979ko Ekonomiako Nobel Saria, jaio zen (h. 1998).\n1908. Felipe Lizaso Eizmendi, Muskilarri, euskal idazlea, jaio zen (h. 1999).\n1909. Juliana I.a Herbehereetakoa, Herbehereetako erregina, jaio zen (h. 2004).\n1912. Manuel Gutiérrez Mellado, espainiar militar eta politikaria, jaio zen (h. 1995).\n1913. Yasuo Suzuki, japoniar futbolaria, jaio zen.\n1913. Enrique Soladrero, bizkaitar futbolaria, jaio zen (h. 1976).\n1916. Phil Brown, estatubatuar aktorea, jaio zen (h. 2006).\n1916. Claude Shannon, estatubatuar matematikaria, informazioaren teoriaren aitatzat hartua, jaio zen (h. 2001).\n1920. Gerda Lerner, austriar-estatubatuar historialari, idazle eta ekintzailea, jaio zen (h. 2013).\n1926. François Morellet, frantziar margolaria, jaio zen (h. 2016).\n1927. Santanderren, Azorínek El segador lana estreinatu zuen.\n1931. Barajas inguruan, Madrileko aireportua inaguratu zuten.\n1932. Miguel de la Quadra-Salcedo, euskalherritar abenturazalea, kirolaria eta erreportajegilea jaio zen (h. 2016).\n1932. Antonio Tejero, espainiar militarra eta Guardia Zibileko koronel ohia, 1981eko otsailaren 23ko Espainiako estatu-kolpearen buruzagietako bat, jaio zen.\n1932. Antón Larrauri, bizkaitar musikagilea, jaio zen (h. 2000).\n1936. Antonio García Bellido, espainiar biologo eta ikertzailea, jaio zen.\n1938. Bugs Bunny jendaurrean agertu zen lehen aldiz.\n1939. Roosevelt presidentearen hitzaldi batek New Yorkeko Erakusketa Unibertsala inauguratu zuen.\n1939. Biarritz Olympique errugbi taldea Frantziako txapelduna izan zen finala 6-0 irabaziz U.S.A.Perpignan-en aurka.\n1944. Hilabete honetan zehar, Aliatuek 81.400 tona bonba bota zituzten Alemania gainean.\n1944. Félix de Azúa, espainar idazle eta unibertsitate irakaslea, jaio zen.\n1945. Adolf Hitler (j. 1889), Eva Braun (j. 1912) eta Goebbels Propaganda ministroa eta bere familia osoak beste batzuen artean, bere buruaz beste egin zuten -edo horrelako zerbait- Berlineko bunkerrean.\n1946. Agustin Ostolaza, gipuzkoar harri-jasotzailea, jaio zen.\n1946. Komite britainiar-estatubatuar batek 100.000 judu Palestinara inmigratzearen alde egin zuen.\n1946. Karlos XVI.a Gustavo Suediakoa, Suediako erregea, jaio zen.\n1947. Francesc Cambó politiko kataluniarra hil zen (j. 1876).\n1948. Perry King, estatubatuar aktorea, jaio zen.\n1949. António Guterres, Portugalgo lehen ministro ohia eta Nazio Batuen Erakundeko idazkari nagusia, jaio zen.\n1951. Anton Latxa, bizkaitar abeslari eta musikaria, Oskorri taldeko sortzaileetarikoa, jaio zen.\n1952. Jacques Audiard, frantziar zinema zuzendari eta gidoigilea, jaio zen.\n1953. Perón hitzaldi bat ematen hasi bezain pronto, hainbat bonbak egin zuen eztanda Buenos Airesko Kongresu Jauregi inguruan.\n1954. Jane Campion, zeelandaberritar zinema-zuzendaria, jaio zen.\n1955. Fernando Maura, bizkaitar politikari eta abokatua, jaio zen.\n1956. Lars von Trier daniar zinegilea jaio zen Kopenhagen.\n1959. Jose Luis Otamendi, gipuzkoar idazlea, jaio zen.\n1959. Stephen Harper, Kanadako lehen ministroa, jaio zen.\n1960. Beata Poźniak, poloniar aktorea, zinema zuzendaria, ekintzailea, feminista, margolaria eta modeloa, jaio zen.\n1961. Isiah Thomas, NBAko estatubatuar saskibaloi jokalari ohia, bere garaiko saskibaloi antolatzaile onenetakoa, jaio zen.\n1961. Novo Lazarevskayako basean (Antartikan, Lurmutur Hiriatik 4.110 km-ra hegoaldera), Leonid Rógozovsendagileak (1934-2000) bere buruari egin zion kirurgia, apendize infektatua kentzeko xedean.\n1961. Iñaki Kijera Zelarain, manifestazio batean Espainiako Polizia Nazional batek tiroz hildako donostiar gaztea, jaio zen (h. 1979).\n1963. 4 urteetako lanaren ondoren, Schleswig-Holstein eta Itsaso Baltikoan dagoen Fehmarn irla lotzen dituen zubia bukatu zuten.\n1963. Frantziak Mururoa atoloian eraikiko zuen proba nuklearrak egiteko basearen berri eman zuen.\n1964. Lorenzo Staelens, belgikar futbolari ohia, jaio zen.\n1966. Anton Szandor LaVeyk Satanen Eliza sortu zuen.\n1966. Paulo Jr. Sepultura bandako baxujole brasildarra jaio zen.\n1967. Ibon Urbieta, gipuzkoar arraunlari ohia, jaio zen.\n1967. Philipp Kirkorov, bulgariar-armeniar jatorriko errusiar pop abeslaria, jaio zen.\n1969. Paulo Jr., brasildar musikaria, Sepultura taldeko baxu-jolea, jaio zen.\n1970. Halit Ergenç, turkiar aktorea, jaio zen.\n1971. John Boyne, irlandar idazlea, jaio zen.\n1971. Manu Ortega, bizkaitar ilustratzaile eta komikigilea, jaio zen.\n1972. Hiroaki Morishima, japoniar futbolari ohia, jaio zen.\n1972. Juanjo Saez, kataluniar ilustratzailea, jaio zen.\n1974. Richard Nixonek Watergateko zintak entregatu zizkion komisio ikertzaileari.\n1975. Johnny Galecki, estatubatuar aktorea, jaio zen.\n1976. Ibon Navarro, arabar saskibaloi entrenatzailea, jaio zen.\n1976. Bartzelonan Chaplinek 1940an egindako El gran dictador pelikula estreinatu zuten.\n1977. Robert Conley, estatubatuar saskibaloi jokalaria, jaio zen.\n1978. HB jaio zen.\n1978. PSP (Enrique Tierno Galván) eta PSOE fusionatu ziren.\n1978. AEBn —New York Times dionaren arabera—, % 1ak anorexia du.\n1979. ETAk, Juan A. Diaz Roman goardia zibila erail zuen Oñatin.\n1980. Tania Lamarca, arabar gimnasta ohi eta entrenatzailea, jaio zen.\n1980. Luis Scola, argentinar saskibaloi-jokalaria, jaio zen.\n1981. Kunal Nayyar, indiar jatorriko britainiar aktorea, jaio zen.\n1982, Kirsten Dunst, estatubatuar aktore, modelo eta abeslaria, jaio zen.\n1982. Kirsten Dunst artista estatubatuarra jaio zen.\n1983. Muddy Waters blues musiko estatubatuarra hil zen (j. 1915).\n1984. Johañe Luro, zuberoar errugbilaria, jaio zen.\n1984. Alex Urtasun, nafar saskibaloi jokalaria, jaio zen.\n1984. Txemi Urtasun, nafar saskibaloi jokalaria, jaio zen.\n1985. Aroa Gimeno, bizkaitar aktorea, jaio zen.\n1985. Gal Gadot, israeldar aktore eta modeloa, jaio zen.\n1986. Trixie Maristela, filipinar LGBT eskubideen aldeko ekintzaile, aktore eta modelo transgeneroa, jaio zen.\n1986. Jon Irazustabarrena, gipuzkoar futbolaria, jaio zen.\n1987. Lander Gabilondo, gipuzkoar futbolaria, jaio zen.\n1988. Ana de Armas, kubatar aktorea, jaio zen.\n1989. Raúl García Carnero, espainiar futbolaria, jaio zen.\n1989. Sergio Leone zinemagile italiarra hil zen (j. 1929).\n1991. Igor Arnaez, bizkaitar futbolaria, jaio zen.\n1993. Monica Seles tenislaria Hamburgoko Opena lortu nahian zebilenean, labanaz zauritu zuten bizkarrean.\n1993. OEIN-ek World Wide Web dohain izango zela iragarri zuen.\n1994. Roland Ratzenberger Formula 1eko gidari austriarra hil zen (j. 1960).\n1994. Antoni Asunciónek (Espainiako Atzerriko ministroak) dimisioa aurkeztu zuen Luis Roldán Goardia Zibilaren zuzendari ohiaren ihesan izandako arduragatik.\n2002. Miguel de Borbón y Urdangarín, Espainiako Handia, Kristina Borboikoa infantaren semea eta Joan Karlos I.goaren hiloba jaio zen.\n2004. Erresuma Batuan, CBS kateak soldadu estatubatuarrak preso irakiarrei torturak egiten ateratzen ziren argazkiak emititu zituen.\n2008. Baltasar Garzon Auzitegi Nazionaleko epaileak Ino Galparsoro Arrasateko alkatea espetxera bidali zuen.\n2013. Bilbon Ingeniaritza Goi Eskola Teknikoaren eta Meatzeen eta Herri Lanen Ingeniaritza Teknikoko Unibertsitate Eskolaren eraikin berriak inauguratu ziren.\n2016. Eurovision Abesti Lehiaketak jaialdian Ikurrina eta estaturik gabeko herrialdeen banderak erakustea debekatua zegoela iragarri zuen.\nAbendua Abuztua Apirila Azaroa Ekaina Helburua Iraila Maiatza Martxoa Otsaila Urria Urtarrila Uztaila\nHilabeteak Hautatu kategoria Abendua Abuztua Apirila Azaroa Ekaina Helburua Iraila Maiatza Martxoa Otsaila Urria Urtarrila Uztaila


Irekia Eusko Jaurlaritza - Gobierno Vasco :: Amaitu du AZTIk Bizkaiko Golkoan hegalaburraren ugaritasun-indizea jakiteko BFT Index kanpaina\nAmaitu du AZTIk Bizkaiko Golkoan…\n• Zunda zientifikoak erabili dituzte ikertzaileek hegalaburraren ugaritasun-indizea aztertzeko.\n• Emaitza onak ari dira ekartzen teknika horiek, zeinak 2003az geroztik ari baitira erabiltzen antxoa gaztearen biomasa aztertzeko; hegalaburraren biomasarako, berriz, 2015etik.\n• Hobera egin du hegalaburraren stockak, 2008an ICCATek hobetze-plan bat martxan jarri zuenetik.\nBFT Index kanpaina egin du AZTIk uztailaren 4tik 14ra bitartean, Bizkaiko Golkoko hegalaburraren ugaritasun-indizea jakiteko. Eusko Jaurlaritzaren Nekazaritza, Arrantza eta Elikadura Politikako Sailburuordetzak finantzatu du kanpaina, zeina Hondarribiko Txingudi kanaberadun atunontzian egin baita.\nHobera egin du hegalaburraren stockak, Atlantikoko Atuna Kontserbatzeko Nazioarteko Batzordeak (ICCAT) arrain horren biomasa areagotzeko 2008an abiarazitako kanpainari esker. Ozeano Atlantikoko eta inguruko itsasoetako tunidoen eta antzeko espezieen kontserbazioaz arduratzen den gobernu arteko erakundea da ICCAT. Gehiegizko ustiaketa jasan zuen hegalaburrak 1990etik 2008ra, presio handia egin baitzion arrantza-sektoreak, batez ere Mediterraneoko inguraketa-flotak.


Fruktosarekin azukredun freskagarri gehiegi hartzeak bizkortu egiten du gizentasunaren garapena. | Consumer\nFruktosarekin azukredun freskagarri gehiegi hartzeak bizkortu egiten du gizentasunaren garapena.\nLuzaroan kontsumitzeak leptinaren aurkako erresistentzia dakar, odoleko lipidoen maila erregulatzen duen hormona bat.\nFruktosa duten freskagarri azukretsu gehiegi kontsumitzeak, haurren eta nerabeen eguneroko dietan gertatzen denak, organismoaren doitze energetikoa hondatzen du eta obesitatearen garapena eta organismoarentzat kaltegarriak diren bestelako alterazio metabolikoak bizkortzen ditu. Hori da, hain zuzen, Red-Obesitatearen eta Nutrizioaren Fisiopatologia (CIBERobn) Ikerketa Biomedikoaren Zentroko ikertzaileek egindako azterketa preklinikoaren ondorioa.\nLuzaroan likido azukredun ugari edateak organismoak leptinarekiko duen erresistentzia garatzen du, odoleko lipidoen maila erregulatzen duen hormona. Haurrengan eta nerabeengan kezkagarria da asaldura metaboliko hori, eta, gainera, gehiago nabaritzen da likidoak azukreztatzeko erabiltzen denean, lanaren arabera. Zuzendaria: Felipe F. Casanueva, Miguel Ángel Martínez Olmos doktoreak koordinatuta, “Hepatology”, “AJP-Heart and Circulatory”, “Physiology” eta “Hyatursion” argitalpenetan gai horri buruz zabaldu diren aurretiazko ikerketetan oinarritu da.\nFruktosa, freskagarrietan gehien erabiltzen den gozagarrietako bat, frutaren azukrea da. Monosakarido horren dieta-kontsumoak ondorio onuragarriak izan ditu beti, ez baitu intsulina-ekoizpena areagotzen, glukosa eta beste karbohidrato batzuk ez bezala. Hala ere, CIBERobn egindako azterketa zientifikoek teoria hori desmuntatu dute, elikagai prozesatuei erantsitako fruktosak (sukrosa eta xarabe moduan) gehiegizko pisua eragin dezakeela ikusi baitute, organismoaren energia-konpentsazioko sistema hondatzeko eta kaloriak asimilatzea zailtzeko gai baita.\nElikagaiek bi azukre mota dituzte: monosakaridoak (fruktosa eta glukosa bezalako oinarrizko azukre-unitateak) eta disakaridoak (bi monosakaridoren arteko lotura, hala nola sukrosa, azukre zuria ere esaten zaiona, azukre-kanaberatik ateratakoa). CIBERobneko zientzialarien ustez, biek kaloria kopuru bera ematen duten arren, gorputzak modu desberdinean metabolizatzen ditu. Fruktosaren kasuan, triglizeridoen maila igotzeko joera du; metabolismoak, dosi handitan kontsumitzen denean, erre ezin duen gehiegizko energia da hori.\nIkerketa horren arabera, fruktosak asaldura metaboliko handiagoa eragingo luke bere bertsio likidoan erabiltzen denean (freskagarri eta zuku ontziratuetan dagoen gozagarri gisa) solidoan baino (gozogintzako produktuak, arto-xarabea eta fruta). Bi litro edari freskagarri azukreztatutan biltzen den fruktosa 20 litro fruta naturalen zukuaren parekoa litzateke, eta kopuru hori “ez da hain zentzugabea egunean irenstea, gaur egungo gizartearen dietan ia ezinbestekoa den elikagaia denean” dio ikertzaileak.\nfreskagarri azukretsu gehiegi fructosa-eu ingesta-eu obesidad-eu organismo-eu


Egilearen artxiboa\tZein dira gizonezkoen atal erogenoenak?\nCategories: Aholkuak, Bitxikeriak\tTags: Kilimak gustuko al dituzu?\nAskok ez ditu atsegin, deseroso sentitzen direlako; badirudi, ordea, beste askok oso gustuko dituztela, kilimek orgasmoa eragiten dietelako. Beraz, jarduera erotiko interesgarria da kilimak eragin eta jasotzea: knismolagnia. Kilimak\nHainbat adituren arabera, oso joko dibertigarria izan daiteke sexu-harremanetan. Bikotekidearen gorputzeko atal sentikorrenak ikertuz eta miatuz ekingo diezaiokegu lanari. Jolas dibertigarria jarriko dugu martxan, apurka-apurka ferekatzen eta kilimak eragiten. Plazera oso gai subjektiboa den arren, honako atal hauek omen dira kitzikagarrienak: besapeak, saihets-hezurrak, izterrak, belaunen atzeko aldea, esku-azpiak eta oinak. Gainera, eskuak erabiltzeaz gain, lumak eta antzeko osagaiak ere lagungarriak izan daitezke, gure helburua lortzeko. Abantaila sexualak alde batera utzita, elkarren arteko afektibitate-maila sakontzeko bidelagun paregabeak dira kilimak. Emaitzak frogatuta daude; beraz, hautua zuena da: kilimak, bai ala ez? Share on Facebook\nCategories: Bitxikeriak, proposamenak\tTags: joko erotikoak, kilimak, sexua\tBost gizonetik batek eiakulazio goiztiarra du\nCategories: Gaixotasunak, proposamenak\tTags: eiakulazioa, kanpaina\tErotismo kontuetan nortzuk dira pikaroagoak, emakumeak ala gizonak?\nCategories: Bitxikeriak\tTags: gustuak, irudia, jolasak\tGizonak eta orgasmo plantak\nCategories: Bitxikeriak\tTags: EMAKUMEAK, gizonak, orgasmo plantak\t‘Origami’ kondoia asmatu dute\nCategories: Bitxikeriak, Eguneko informazioa, Sexu jostailuak\tTags: jostailu sexualak, kondoiak, origami\tNondik dator ‘misiolaria’ren jarrera?\nCategories: Kamasutra\tTags: jarrerak, misiolaria, posizioak\tSexua, ur azpian\nCategories: Aholkuak\tTags: KOITOA, sarketa, sexua, ura\tSexu gehiago izaten dugu Gabonetan?\nCategories: Bitxikeriak, proposamenak\tTags: gabonak, oporrak, sexu gehiago\tZein postura gustatzen zaizkie gizonezkoei?\n2012(e)ko Abenduak 31\nCategories: Kamasutra\tTags: gizonezkoak, Kamasutra, posturak\tSarrera zaharrenak


Web gune honetako titularra hauxe da: FEVAPAS:\nWeb guneak informazio, zerbitzu, programa edo datu ugariei (aurrerantzean "edukiak") sarbidea eskaintzen die interneten, eta ERABILTZAILEAK bisitatu ahal dituen eduki horien jabeak FEVAPAS edo hari baimena eskaintzen dienak dira.Ataria erabiltzeko erantzukizuna hartzen du ERABILTZAILEAK.Erantzukizun hori zabaldu egingo da hainbat zerbitzu edo edukitan sartzeko beharko litzatekeen erregistroraino.\nErregistro horretan ERABILTZAILEAK izango du informazio egiazkoa eta zilegia ekartzeko erantzukizuna.Erregistroaren ondorio gisa, ERABILTZAILEARI pasahitza eman liezaioke eta horren erantzule izango litzateke, eta konpromisoa hartuko luke pasahitza era arretatsu eta konfidentzialean erabiltzeko.ERABILTZAILEAK konpromisoa hartzen du FEVAPASek atariaren bitartez eskaintzen dituen edukiak eta zerbitzuak egoki erabiltzeko, eta ageriko moduan baina ez mugatuan honako erabilera hauek ez egiteko:\nFEVAPAS edo haren hornitzaile edo hirugarren pertsonen sistema fisiko eta logikoetan kalteak eragitea, sarean birus informatikoak edo aipatu kalteak eragiteko gai diren bestelako sistema fisiko edo logikoak sartu edo hedatzea;\nbeste erabiltzaileen posta elektronikoetan sartzen saiatzea eta kasua hala balitz horiek erabiltzea, eta haien mezuak eraldatu eta manipulatzea.FEVAPASek honako komentario eta ekarpen hauek kentzeko eskubidea du: pertsonaren duintasunari zor zaion errespetua urratzen dutenak, baztertzaileak, xenofoboak, arrazistak, pornografikoak, haurren edo gazteen aurkakoak, ordenaren edo segurtasun publikoaren aurkakoak, edo, elkartearen arabera, argitaratzeko egokiak ez direnak.Dena dela FEVAPAS elkarteak ez du erantzukizunik hartzen erabiltzaileek foroetan, txatetan edo parte hartzeko bestelako tresnetan botatako iritziengatik.\nFEVAPASen jabetzaren mende izango dira web gunearen jabetza intelektual eta industrialaren eskubide osoak eta bertako elementu guztiak (adierazpen gisa, irudiak, soinua, audioa, bideoa, softwarea edo testuak; markak edo logotipoak, kolore, egitura eta diseinu konbinazioak, erabilitako lehengaien hautapena, ordenagailurako programak haren sarbide, funtzionamendu eta erabilerarako beharrezkoak direnak, etab…).\nEskubide guztiak gordeta. Jabetza intelektualaren Legearen 8. eta bigarren ahapaldiko 32.1. artikuluek ezarritakoaren arabera, propio debekatuta geratzen dira publikoki erreproduzitzea, banatzea eta komunikatzea, baita web guneko edukietako zatiak edo osorik merkataritza-helburuekin edozein euskarritan prest jartzea, edozein bitarteko teknikoa erabilita eta FEVAPASen baimenik gabe. ERABILTZAILEAK konpromisoa hartzen du Jabetza Intelektual eta industrialaren eskubideak errespetatzeko, FEVAPASen titularitatepekoak baitira. Erabiltzaileak atariko elementuak ikusi, inprimatu, baita kopiatu eta bildu ere egin ditzake haren ordenagailuko disko gogorrean edo bestelako euskarri fisiko batean, betiere berak bakarrik eta soilik erabiltzen badu pertsonalki eta modu pribatuan. ERABILTZAILEAK ezin izango du kendu, aldatu, saihestu edo manipulatu FEVAPASeko orrialdeetan instalatuta egon daitekeen babes-gailu edo segurtasun sistemarik.\nFEVAPASek ez du inolako erantzukizunik hartzen, honako hauek, adierazpen gisa, eragin litzaketen edozein eratako kalte-galerengatik: edukietako akatsek edo ez-egiteek, ataria prest ez egoteak edo edukietan birusak edo asmo gaiztoko programak edo kaltegarriak transmititzeak, nahiz eta halakoak saihesteko beharrezko neurri teknologiko guztiak hartu izan.\nFEVAPASek eskubidea du beraren atarian aldez aurreko abisurik gabe komenigarri irizten zaizkion aldaketak egiteko, eta, atariaren bitartez ematen diren bai edukiak eta zerbitzuak, baita horiek atarian aurkeztuta edo lokalizatutako era ere aldatzeko, kentzeko edo gehitzeko.\nWeb gunean interneteko beste gune batzuetarako loturak edo hiperestekak jarriko balira FEVAPASek ez du inolako kontrolik ezarriko toki eta eduki horien gainean. FEVAPASek ez du inolako kasuan inolako erantzukizunik hartuko beste web gune baten jabetzako loturaren baten edukiengatik, eta ez ditu bermatuko hiperesteka horiek edo interneteko beste gune batzuek ager litzatekeen edozein material edo informazioren prestutasun teknikoa, kalitatea, fidagarritasuna, zehaztasuna, zabaltasuna, egiazkotasuna, baliozkotasuna eta konstituzionaltasuna.\nFEVAPASek eskubidea du, elkarteak berak edo kanpoko beste batek hala eskatuz gero, Erabilera Baldintza Orokor hauek betetzen ez dituzten erabiltzaileei atarirako sarbidea eta/edo eskainitako zerbitzuak aurre-abisurik gabe ukatzeko edo kentzeko.\nFEVAPASek jazarri egingo ditu baldintza hauek ez betetzea, eta ataria behar ez bezala erabiltzea; eta eskubidez legozkiokeen akzio zibil eta penal guztiak erabiliko ditu.\nFEVAPASek edozein unetan alda ditzake hemen zehaztutako baldintzak, eta kasua hala balitz behar bezala argitaratuko dira hemen bezala.\nFEVAPASen eta ERABILTZAILEAren arteko harremana indarrean dagoen Espainiako araudiak aginduko du eta edozein eztabaida lehen adierazitako hiriko epaitegi eta auzitegietan erabakiko da.\n2019 © EUSKAL HERRIKO PERTSONA GORREN FAMILIEN ELKARTEEN FEDERAKUNDEA


Baserria eta kalea, betidanik euskal manikeismoaren aztarren bizi eta jatortzat jaso izan dugun dilema, Peru Abarkaren hizketaldietatik oraindaino eten ez dugun jario tematsu horrek oraindik ere ikuituta dauka euskararen mundua. Arrazoi soziologikoak ba dira, izan, horretarako, baina han-hemenkako anekdotetatik aparte, euskara batuaren beharraren zergati haren eztabaidatan buruhausterik jasa izan behar ez genuenontzat (hau eskertu behar dozena bat urte lehenago hasi zen belaunaldiari), eta kaletartasunaren izatetik euskal kulturara abiatu garenontzat, euskara kaletar horren definitze beharrak esanahi handia dauka.\nErrez da honako hontan topiko guztiak aipatzea, baina sinplekeria merkea jotzea litzateke baserriko euskara txori edo zuhaitz izenetan ugaritasun zabala edukitzeaz definitzea, era berean euskara kaletarra kutsaduraz, zementoaz edota espaloiaren koskaz hitzegiteak definitzen ez duen bezala. Norberak bizimoduaren beharretara moldatu beharko bere hizkera, baina ezin genezake pentsa gurdiak eta automobilak bakarrik elkar desberdintzen dutenik euskara baserritarra eta kaletarra.\nArgi dago, eta euskararen irakaskuntzan ari garenok ba dakigu zerbait hortaz, Bilbon edo Donostian kaleratzen den euskaldunak zer egin eskasa duela (aipatu ahal bageneza Iruinea, Gasteiz edo Baiona!), euskal girorik ez baitago. Eta gure parte zaharretako tabernetan gero eta euskara gehiago mintzatzen dela esatea egokia izan daiteke animoak piska bat altxatzeko, baina espejismo ikaragarriaren arriskua gordetzen du. Oraindik orain, errez da identifikatzen Oiartzungo eta Goizuetako euskaldun gaztea bizpahiru hitz adituta ere, baino nork esango luke "hara, Donostiako bat" inor hizketan entzunda? Dudarik gabe, gaur Donostian (barka betiko adibidea, hurbilena) entzun daitekeen euskara izugarrizko nortasun ezean aurkitzen da, lehenik dagoena oso gutxi baita, eta gainera dagoen horrek osagai txit heterogeneoak baititu, hauen artean euskaldun berriena txikiena ez delarik. Hau da, "kalean" aurki daitekeen bakarra, euskara hibrido eta askotan pastitxea. Eta hau, besteak beste, gauza berria da erabat, gogoan hartzen badugu ehun urte eskasak joan direla Bilintx, Soroa eta Imola haien Donostia ezkeroztik. Nolanahi ere, Donostiak hiri koskorraren antza hartu zueneko fenomenoa dugu euskararen atzerapena, beraz fenomeno moderno eta urbano, San Sebastian tiene cosas que no tiene el mundo entero hortakoa noski.\nHizkuntz geografiaren auzitan lehendabiziko letrak ikasi dituen batentzat ez da oso ezezaguna izango hiriak, urbe handiak direla berrikuntza linguistiko guztien sorleku eta kabi. Horrela, bada, hizkuntza normalizatu guztietan sortu ohi dira, hiri handietatik, estandarizatzearen kontrako hizkerak: ez da harritzeko, esate baterako, hizkera txelipasotaren iturria Madrileko San Blasean egotea. Euskararena, jakina, alderantzizkoa dugu, hau da, normalizatze beharra. Baina euskararen bilakabide eta etorkizunari so eginez, euskalduntzearen formulazio orokorrak ez hanka eta ez buru gelditzen zaizkigu euskara (edo hizkuntza) urbano bat eratu behar larri hori zehatz eta argi ulertzen ez den bitartean. Adibide bat bilatu nahi izanez pero, seinale gaiztoa izan da, benetan, joan den urtean, Gipuzkoako Gau Eskolak nola herrietan onez onenean eta Donostian, ordea, ankaz gora ibili baitiren (bizkaitarrei, bereziki bilbotarrei, zorionak oraingoan). Esan bezala, hizkuntza urbano horren konponenteak oso sakabanatu eta urriak izango dira gaur egun, baina handik edo hemendik interbentzio lan kosziente baten beharra nabarmentzen da gero eta gehiago, aukera inkosziente guztiak ez baitira inola ere onargarriak. Baserritik azak eta simaur usaia baino zerbait gehixeago jaso behar dugu noski, baina bolada honetako baserritartasun abarkazale porrokatuarekin erne, ez ote den begetarianismo "le rétour à la nature" horren apaingarri esnobista besterik.\nGure apustu eta dema, ordea, hementxe logo, kale zikin eta handi hauetan, euskal hotsa aspaldian galdu edota sekulan ezagutu ez duten hauetan, giro erdalpetua besterik arnasten ez duten hauetan, zeren Ondarrun eta Azpeitian ere ba dago kalerik, baina haiek euskaldun kaleak.


Olaztiko festetako kartela aukeratzeko lehiaketa - Olazti - Guaixe.eus\nOlaztiko festetako kartela aukeratzeko lehiaketa\nGuaixe 2019-06-03 09:04\n2018ko Olaztiko festetako txupinazoa.\nEkainaren 18ra arte aurkez daitezke Santa Ana festetarako kartelak. Arbizun ere festetako haurren modalitateko kartel lehiaketa martxan jarri dute\nSanta Ana festak iragarriko duen kartela aukeratzeko lehiaketa martxan jarri du Olaztiko Udalak. Festak uztailaren 26tik 29ra ospatuko dira, eta horrela agertu behar da karteletan. Izan ere, kartel lehiaketara aurkeztutako lanek Santa Ana 2019. Olazti. Uztailaren 25etik 28ra. Del 25 al 29 de julio testua izan behar dute. Gainera, lanek Olatzagutiko festekin lotura zuzena izan behar dute. Ekainaren 18an, asteartea, proposamenak aurkezteko epea amaitzen da.\nOlaztiko festetako kartel iragartzailearen lehiaketan hiru kategoria daude: 11 urtera artekoa (2008. urtean jaiotakoak barne), 12 eta 14 urte bitartekoa (2007 eta 2005 urte bitartean jaiotako haurrak, biak barne), eta 15 urtetik gorakoak (2004. urtean eta aurreko urteetan jaiotakoak). Lanak originalak eta argitaratu gabeak izan behar dira eta egile bakoitzak lan bakarra aurkez dezake. Plika sistema erabiliko da, beraz, lanek lema bat izan behar dute eta gutun azal batean egilearen datuak aipatuko dira.\nLehenengo kategorian saria 50 eurokoa izango da, bigarrenean 100 euroko eta hirugarrenean 150 eurokoa. Kultura eta Festak lan taldeko kideek osatuko dute epaimahaia. Informazio guztia: www.olazti.com-en.\nArbizun haurrendako lehiaketan\n2018-2019 ikasturtean Lehen Hezkuntzan eta DBHko 1. eta 2. mailan ari diren Arbizuko haur guztiek sanjuanetako kartel lehiaketan parte har dezakete. Arbizuko San Juanak 2019 ekainaren 23tik 29ra testua izan behar dute lanek. Lanak aurkezteko epea ekainaren 7an amaizten da, 14:00etan, eta proposamenak aurkezteko plika sistema erabiliko da. Sari bakarra izango da, margotzeko material sorta. Informazio gehiago: arbizu.eus.


Iruñea – MHLI\nMHLI ‘SOCIETY OF THE STUDY OF NARRATIVE’ BILTZARREAN\nIragan maiatzaren 30etik ekainaren 1era, The Society of the Study of Narrative izenekoak bere urteroko Biltzarra ospatu zuen Iruñean. Bertan izan zen Beñat Sarasola kidea, eta “The Problem of the (un)Reliable Narrator in the Debate about Fictionality” txostena aurkeztu zuen.\nLink hauetan kontsulta liteke informazio gehiago:\nMHLI, “FONTES”-EN 50. URTEURRENEAN\n50 urte betetzen dira aurten Fontes Linguae Vasconumaldizkari zientifikoa sortu zenetik (1969-2019). Hori dela eta, Nafarroako Gobernuak hainbat jarduera eta ekitaldiz osatutako programa prestatu du. Tartean, Oroipen Kongresu bat ere ospatu berria da, non gure ikerketa taldeko hainbat kidek parte hartu duen.\nMari Jose Olaziregiren hitzaldia\nKongresua martxoaren 6an eta 7an ospatu zuten, Iruñean, antolatzaileen hitzetan, “bi helburu nagusirekin: alde batetik, euskararen inguruko hainbat ikerketa-alorretan erdietsi diren azken emaitzen berri izatea eta, bestetik, euskararen ikerketari aplikagarriak zaizkion metodo eta lanabes berriak ezagutzea”. Osoko hitzaldiak eta mintegi ugari ospatu dituzte, eta ekarpen garrantzitsuenak monografiko batean argitaratzea aurreikusten dute.\nJakingarri gehiago, http://www.fontes50.es/eu/hasiera orrian.\nEta hemen Ekaitz Santaziliari egindako elkarrizketa: https://www.berria.eus/paperekoa/1917/030/001/2019…\nEsan bezala, MHLI kongresuan izan zen, eta euskal literaturaren baitako ikerlerro berriez aritu zen (kritika genetikoaz, zentsura ikasketez, etab.).\nAmaia Elizalderen eta Mikel Ayerberen hitzaldiak


Kutxazaina eta bere irtenbideak erabiltzean arazoak | Consumer\nKutxazaina eta bere irtenbideak erabiltzean arazoak\nKutxazain bat erabiltzen ari den bitartean arazo bat sortzen bada, bezeroak, araudiak eskatzen duen bezala, arazoak izateko telefono-zenbaki bat izango du\nKutxazain automatikoek eskaintzen dituzten banku-zerbitzuak nabarmen ugaritu dira azken urteotan. Makina horietan hainbat eragiketa egin ditzakete bezeroek: esku-dirua atera edo sartu eta ikuskizunen sarrerak erosi edo telefono mugikorra kargatu. Lan egiteko erraztasunari eta malgutasunari esker zabaldu da ospea, eguneko 24 orduetan leku askotan eskura baitaude. Baina, era berean, hainbat arazo sortzen dira. Artikulu honek kutxazain bat erabiltzean gertatzen diren gorabehera nagusien zerrenda eta bezeroak dituen irtenbide posibleak eskaintzen ditu.\nEspainiako araudiak erabiltzaileari eskaintzen dio bere erreklamazio, kexa eta kontsultak ebazteko prozedura, baldin eta erakundearekin ados ez badago, edo sor dakizkiokeen zalantzak argitzeko.\nKutxazainek komisioaren eta eragiketaren gastuen berri eman behar dute, egin aurretik.\nBezeroak, kutxazaina erabiltzean sortzen den edozein arazoren aurrean, berehala erabiltzea gomendatzen du bezeroak eta erakunde ikuskatzaileak, kutxazainean edo sarean agertzen dena. Telefonoa, Servired sarearen larrialdi-kasuetan, 902.192.100 da; 4B sarearena 913.626.200 eta 902.114.400 da; eta sarearena 6000, 902.206.000.\nLegearen arabera, finantza-erakundeek beren kutxazain automatikoetan, ageriko lekuan, telefono zenbaki bat (doan) jarri behar dute gorabeheretan, eta zerbitzua ematean arazorik izanez gero, eta kutxazainaren erreferentzia-zenbakia ere bai.\nArazo bakoitzari kutxazainean, irtenbide bat\nLapurreta, iruzurra edo txartela galtzea.\nTxartela desagertu edo lapurtzen bada, bezeroak lehenbailehen salatu behar du txartela. Txartelarekin geratu den kutxazainari dagokion sukurtsalera sar zaitezke, edo erreklamazioa aurkeztu, edo bankuaren edo sarearen erabiltzailearentzako arreta-zenbakia erabili.\nOkerreko mugimenduak edo iruzurrak identifikatu ondoren, bankuarekin harremanetan jarri behar da (aurretik egin ez bada), txartela badaezpada blokeatu, Polizia Nazionalaren aurrean salaketa aurkeztu eta horren datuak erakundeari eman.\nKutxazaina txartela geratzen da.\nNormalean, kutxazainak txartela gordetzen du okerreko PIN bat hiru aldiz sartzen bada, edo, bestela, hura atxikitzeko anomaliaren edo ordenaren bat badago. Baina baita akatsen batengatik ere. Kutxazain automatikoak txartela irensten badu, bankuaren erabiltzailearen arreta-zentroarekin jarri behar da harremanetan, kutxazainean edo sarean agertzen dena.\nGainera, intzidentzia erakundeari jakinarazi behar zaio, zer kutxazainetan gertatu den adieraziz, horren arrazoiak jakiteko, txartela prebenitzeko blokeoaren berri emateko eta jarduera hauek aurrera eramateko:\nEz da eskatutako dirua lortzen.\nBatzuetan, eragiketa behar bezala egin bada ere, baliteke kutxazainak erabiltzaileari ez eskaintzea adierazitako kantitatea, edo, diru-sarrera egitean, pantailan okerreko kopuru bat adieraztea. Kasu horietan, bezeroak jarraitu beharreko prozedura aurreko puntuan aipatutako berbera izango da.\nOkerreko komisioak kobratzea.\nErakundeek, oro har, banku komisioak kobratzen dituzte kutxazain automatikoetan dirua ateratzeagatik. Hori dela eta, Espainiako Bankuak gogorarazi duenez, bezeroek jakin behar dute beren oinarrizko eskubideen artean dagoela banku-komisioei buruzko informazioa eta edozein produktu edo zerbitzu kontratatu aurretik kobratu ditzaketen gastuak.\nEragiketa egiten den kutxazain automatikoaren sarearen arabera aldatzen da zenbatekoa, Espainiako araudiak askatasuna ematen baitie erakundeei komisioak finkatzeko. Hala ere, erakunde bakoitzak bere bezeroekin sinatzen dituen kontratuetan sartu behar ditu, eta bezero bakoitzari banaka edozein aldaketa aplikatu aurretik jakinarazi. Banku-zerbitzuen gardentasunari eta bezeroaren babesari buruzko urriaren 29ko EHA/2899/2011 Aginduaren arabera, kutxazainek komisioaren eta eragiketaren gastuen berri eman behar dute, bai eskudirua erretiratzeko eragiketetarako, bai saldoen eta mugimenduen kutxazainetan kontsulta bakoitzeko komisioak egiteko.\nKutxazaina txartela jaulki duen erakundearena bada, komisioaren zenbateko zehatza eta gastuak adieraziko dizkio bezeroari. Bestela, txartelaren erakunde jaulkitzaileak gehienez kobratu dezakeen komisioaren berri emango dizu (kopuru zehatza bezeroaren eta erakunde igorlearen arteko kontratuan hitzartutakoaren araberakoa izango da). Ondoren, kutxazainak eskatutako eragiketan atzera egiteko aukera eskainiko du, baita gorabeherei buruzko telefono-zenbaki bat eskaintzeko ere.\nEz da ordainagiririk jaso.\nBatzuetan, ez da erreziborik jasotzen inprimatzeko paper faltagatik, eta kutxazainak pantailan ikusteko aukera ematen du. Baina bezeroak nahi duen guztietan eska dezake ordainagiri hori. Bezeroen eskubideen artean, Espainiako Bankuak eskubidea du laburpenak eta interesak eta banku-komisioak likidatzeko agiriak jasotzeko, Espainiako Bankuaren Zirkularraren 8/1990 Zirkularraren eta 16/2009 Legearen eta hura garatzen duen EHA/1608/2010 Aginduaren arabera.\nKutxazaina zerbitzutik kanpo dago.\nHainbat txostenen arabera gehien errepikatzen den intzidentzia da. Baliteke kutxazain automatikoa “aldi baterako zerbitzuz kanpo” egotea, ez da eraginkorra. Kasu horietan, ohikoa da hurbilen dagoen kutxazainaren helbidea eskaintzea. Ohikoa da, halaber, kutxazainean eragiketak egiten saiatzean eragiketa jakin batzuk egitea; beste batera joan beharko da edo arazoa konpondu arte itxaron.\nKutxazainek eskaintzen dituzten eragiketa nagusiak\nFinantza-erakundeetako kutxazain automatikoak hiru sare ezberdinen bidez daude Espainian: Servired, 4B sarea eta 6000 sarea. Normalean, txartel batekin erabiltzen dira, zordunketa- edo kreditu-txartelarekin, baina aurrezki-libreta bat erabil daiteke eragiketa batzuetarako.\nEspainiako Bankuaren web orriak nabarmentzen du erakundeen bezeroek eragiketa hauek egin ditzaketela kutxazain automatiko batean:\nEsku-dirua edo txekeak sartzea.\nKontuaren mugimenduak kontsultatu.\nIkuskizunetarako sarrerak erostea.\nTelefono mugikorra kargatu.\nbanku diru kutxazain segurtasun txartel


Irekia Eusko Jaurlaritza - Gobierno Vasco :: Espainiako gobernuak, hamar eguneko epean, bidaliko dizkio Eusko Jaurlaritzari transferentzien lehenengo 7 zirriborroak\nEspainiako gobernuak, hamar eguneko epean,…\nEspainiako gobernuak, hamar eguneko epean, bidaliko dizkio Eusko Jaurlaritzari transferentzien lehenengo 7 zirriborroak\nEusko Jaurlaritzaren Bozeramaile eta Gobernantza Publiko eta Autogobernuko sailburu Josu Erkorekak, Lurralde Politika eta Funtzio Publikoko ministroa, Meritxell Batet, buru izan duen Presidenteen Konferentziaren Sustapen eta Jarraipenerako prestatze-batzordearen bileran parte hartu du, gaur goizean.\nLurralde Politika eta Funtzio Publikoko Ministerioaren egoitzan, Madrilen, egin den bileraren ondoren, Josu Erkoreka pozik agertu da transferentzien negoziazioek “hartu duten erritmoagaitik”. Meritxell Batet ministroarekin izandako elkarrizketa labur batean, honek, transferentzien lehenengo zirriborroak oso aurreratuta daudela baieztatu du eta, hamar eguneko epean, Eusko Jaurlaritzari bidaliko dizkiola aitortu du.\nBestalde, Presidenteen Konferentziaren Sustapen eta Jarraipenerako prestatze-batzordearen bileran, Josu Erkorekak, Espainiako Gobernuari eskatu dio azkenean Presidenteen beste Konferentzia bat deituko badu, deialdia egin aurretik edukien gainean hausnartzeko; izan ere, “organo politikoa izan beharko luke, goi-mailakoa” eta ez “konferentzia sektorialen konferentzia”, “gai zehatzak, jakinak” jaso dituen zerrenda duena, “horiek, dagoeneko, konferentzia sektorialetan aztertzen baitira eta goi-mailako erakunde-foroa hutsaltzen baitute”.\nErkoreka_eusk_2018-01-30.mp3 behera kargatu (4 MB)\nJosu Erkoreka eta Meritxell Batet falta diren transferentzien ingurukoak aztertzeko batzartu dira


Asteburu honetan: Sagarrarekin egiteko 4 errezeta • ZUZEU\nPostre RZ sailtxoarekin bukatzeko, sagardotegi sasoia dela eta, sagar zaporeaz bukatu nahi dugu. Gaurkoan Sagarrarekin egiteko errezeta bildumatxo bat dakarkizugu. Sagar erreak, Konpota, Menbriloa eta Sagar Tarta. Sagardoaz gainera, gurean aspaldidanik dirauten sagarraz egindako errezeta erraz eta goxoak. Denak txundituta uzteko primerakoak, ama eta izeba bisitan datozenerako, ligatzeko… Segi gozo, segi fin, gozatu sagarra eta on egin! 🙂\nSagar erreak labean egiten dira. Garai batean, askotan, labearen berotasuna aprobetxatzeagatik ere egin ohi ziren. Horretarako beharrezko izango duzu fuente bat. Bertan, ur pixka bat bota eta jar ezazu nahi adina sagar; hori bai, Errezil sagarrabada, askoz hobe. Labean sartu, eta ordu erditxo batean, su handirik ere ez dela, gertu izango dira. Nekez topatuko duzu sagarrarekin egin daitekeen errezeta sinple eta goxoagorik.\nKonpota gaur egun era askotara eta hainbat osagai erabiliz egiten da. Hala ere, garai batean herriotan Errezil sagarrarekin egin ohi zen, eta ez zitzaion aparteko osagairik gehitzen. Hona hemen sagarra konpotan jateko modu bat.\n1 kg Errezil sagar\nbi edo hiru (gustuaren arabera) koilarakada azukre.\nKanela zati bat.\nZuritu itzazu sagarrak eta egin lau puskatan. Ondoren, bota azukrea eta kanela, eta egosten jarri. Hogei minutu, edo ordu erditxo batean eginda izango duzu. Konpota hotzean zein berotan gozoa izan ohi da.\nHiru osagai horiek nahikoa dituzu konpota egiteko. Hala ere, zenbaitek haran pasak, mahats pasak edota piku lehorrak ere botatzen dizkio. Beste askok ardoa ere gehitzen diote.\nSagarrarekin egindako errezetak errazak dira, eta gozoak. Sukaldean asko erabili ohi den fruta da hamaika errezeta egiteko.\nBi menbrilo mota egin litezke sagarrekin. Batetik, heldutako sagarrekin egiten dena. Sagar horiek azukre asko izaten dute, eta menbriloa ordu betean, edo ordu eta erdian eginda izan liteke. Horrela egindako menbriloa askoz ere argiagoa da bestela egindakoa baino. Bestela, sagarrak heldu aurretik hartu behar dira, uztaila edo abuztua aldera. Garai horretan sagarrak makatzak izaten dira eta hori da komeni dena. Menbriloa horrela eginez gero, egosten denbora gehiago izan beharko duzu, hiru, lau edota sei ordu ere bai. Menbrilo hori askoz ere ilunagoa izan ohi da.\nSei kilo Errezil sagar.\nBost kilo azukre (gutxiagorekin ere egin liteke, zeuk ikusi)\nBeraz, menbriloa egiteko zuritu sagarrak, azukrea bota eta egosten utzi. Ondoren pasa-pure batekin xehatu, eta moldeetan hozten utzi.\nAskotan ikusi ditugu gozo-dendetan sagar tarta ikusgarriak, baina atal honetan azaltzen denak ez du ohiko itxura hori; bestela egiten da, osagaiak:\nLegamia (sobre erdiarekin nahikoa)\n10 koilarakada irin\n10 koilarakada esnegain\n1/2 kg Errezil sagar\n3 sagar (gainean jartzeko)\nLehenik eta behin, har itzazu sagarrak eta ken iezaiezu murtxikina. Hala nahi duenak azala ken diezaieke sagarrei, baina azal eta guzti egiten duenik ere bada. Sagarrak gertu direnean, jarri egosten ur pittin batekin. Egositakoan , pasa-purearekin xehatu itzazu, eta hozten utzi.\nIrabia itzazu arrautzak azukrearekin eta nahastu iezaiezu irina, gurina, legamia, esnegaina eta jada hoztutako sagar-purea. Ore moduko hori prest duzunean, gerta ezazu laberako ontzia, horretarako gurinarekin eta irinarekin pixka bat igurtziz. Orea ontzira bota , eta jar iezazkiozu gainean, apaingarri gisa, sagar-xerra batzuk bueltan; sar ezazu labera eta han ordu betez egon dadila 180C-tan. Amaitzeko marmelada apur bat gainaldean eta prest izango duzu.\nBeste postre edo potitorik nahi badek hintzak hik …\nSAGARRA JO MOTHERFUCKER !!!\n“Sagarra jo” filmaren ardatz nagusiak azaltzen dituen teaser-a.\nSagarra bildu: Cuando Madonna canta en vasco\nPostre RZ sailtxoarekin berezi bukatzeko, gaurkoan gurean Sagar RZk bildumatxo klasiko bat behar dena dakarkizugu. Sagar erreak RZ, Konpota RZ, Menbriloa RZ eta Sagar Tarta RZ. Sagardoaz gainera, gurean aspaldidanik dirauten sagarraz egindako RZ erraz eta goxoak. Denak txundituta uzteko primerako RZk, ama eta izeba bisitan datozenerako, ligatzeko… Segi gozo, segi fin, gozatu sagarra eta on egin! Sagar RZk\nerrezeta, errezetak, konpota, menbriloa, sagarra, tarta


Beste ni — Eibar.ORG | Eibarko peoria\nHemen zaude: Hasiera / Blogak / Harrikadak / Beste ni\nMikel Iturria 2006/03/30 09:01\nEuskal blogosferak notizia txar bi jaso ditu azken egun hauetan: Julen Gabiria eta Patxi Trapero blogariek agur esan dute. Ez dakigu noiz arte egongo diren isil-hizketa lantzen, baina bueltatuko direla uste dut. Gari bueltatu den bezala. Animo, mutilak.\nSarean erdi ezkutuan zeuden artikulu edo elkarrizketa batzuen itzulpenak igo nituen gaztelerazko blogera pasa den asteburuan. Hemen bildu ditut guztiak.\nAstelehen iluntzean Kaukasiar Kreazko Borobila antzezlanaren errepresentazioan egon nintzen Egiako Kultur Etxean. Donostia Antzerki Saria eskuratu du Théâtre des Chimères eta Pok Produkzioak taldeen arteko elkarlan honek. Ia bi orduko lana ikusi genuen eta erdi zorabiatuta atera nintzen handik. Berezia da oso eta ikusteko aukera izan ezkero, ez alferrik galdu.\nAsteartean, berriz, El filo de la hierba liburuaren aurkezpenean egon nintzen. Anjel Lertxundik aurkeztu zuen 2005eko Euskadi Literatur Saria lortutako Harkaitz Canoren nobela laburra. Nahi duenak hemen du Lertxundik bertan irakurritakoa.\nCanorekin jarraitzeko, ostiralean Paul Auster-i buruz hitz egingo du Ernest Lluch kultur etxean. Berarekin batera arituko da Juan Bonilla idazle espainiarra eta Alberto Moyano izango dute biek moderatzaile-dinamizatzaile. Ekitaldia 19:30etan izango da.\nOstiralean da, gainera, Zinea eta Giza Eskubideen IV. Topaketen klausura. Reala baino biziago iritsiko al gara astearen amaierara? Beste ni bat beharko dut?


“Bakea giza eskubide gisa: nazioarteko kodifikazio-prozesurantz” uda ikastaroa ospatu da\nAbuztuaren 17 eta 18an, Euskal Herriko Unibertsitateko (EHUko) Udako Ikastaroen XVIII. edizioan, “Bakea giza-eskubide gisa: nazioarteko kodifikazio-prozesurantz” ikastaroa egin zen, UNESCO Etxeak antolatuta.\nInaugurazio-ekitaldian hauek izan ziren: Odón Elorza Donostiako alkatea; Emilio Ginés tortura prebenitzeko Nazio Batuen Azpilantaldeko kidea; Carlos Villán Durán, Giza Eskubideen Nazioarteko Zuzenbidearen Espainiako Elkarteko (AEDIDH) presidentea; eta UNESCO Etxeko Mikel Mancisidor eta Cristina Linaje. Azken bi horiek dira mintzagai dugun ikastaroko zuzendariak.\nVicent Martínez Guzmánen hitzaldiak eman zion hasiera hausnarketa-aldiari. Bakearen aldeko filosofiaren UNESCO Katedraren zuzendaria da Martínez Guzmán, Castellóko Jaume I.a Unibertsitatean. Martínez Guzmánek, bakea egiteko filosofiaren ikuspegitik, bakerako eskubidea formulatzeko beharra kokatu zuen munduko ordena berriaren markoan. Marko horrek, bidenabar, herritarren irudi berria dakar harekin, zeinean herritarrek, herritar kosmopolita diren heinean, bakerako eskubidea duten eta tokian tokiko nahiz munduko bakearekin konpromisoa hartua duten.\nBestetik, Las Palmas Kanaria Handiko Unibertsitatean Nazioarteko zuzenbide publikoko irakasle den Carmelo Faleh Pérezek eta AEDIDHko presidente den Carlos Villán Duránek azaldu zuten Nazio Batuen Itunean ageri den bakerako egitura juridikoa. Horretarako, abiaburutzat hartu zuten zuzenbidea bakerako tresna izan daitekeeneko eta izan behar dueneko tesia. Landu zuten, baita ere, bakea giza-eskubide gisa modu pribatuan kodetzeko indarrean dagoen prozesua. AEDIDHk sustatu du proiektu hori, UNESCO Etxearen laguntzaz. Proiektuan, halaber, mundu osoko GKEk eta GKE sareek hartu dute parte. Horrez gain, Carlos Villán Duránek bere hitzaldian aztertu zuen Bakea Giza Eskubideari buruzko Luarca-ko ituneko eduki juridikoa. Aipatu agiria gakoa da mintzagai dugun prozesuan, izan ere argi erakusten baitu proiektuak lagun dezakeela gizarte zibiletik bakea lortzen. Nazioartean lagungarri gerta daiteke, non eragile nahiz mekanismo berriek eragina izango duten Nazio Batuen Sistemaren gain.\nAzken alderdi hori izan zen, hain zuzen, Mikel Mancisidor UNESCO Etxeko zuzendariaren hitzaldiaren oinarri. Mancisidorrek aztertu zituen giza eskubideak sustatzeko hainbat GKEk garatu dituzten eta Nazio Batuen gain eragina izan duten zenbait proiektu. GKE horien bizipenetatik, hortaz, Luarcako prozesuan erabilgarri gerta daitezkeen zenbait ikaskuntza ondoriozta daitezke.\nUdako ikastaroa Jon Landaren hitzaldiarekin amaitu zen. Jon Landa zuzenbide penaleko irakasle da Euskal Herriko Unibertsitatean, eta Eusko Jaurlaritzako Giza Eskubideak Saileko zuzendari ohia da. Landak azaldu zuen Bakearen eta Giza Eskubideen aldeko Euskal Hezkuntza Plana diseinatzeko eta inplementatzeko prozesua. Aztertu zituen, baita ere, planaren gain adostasuna sustatzeko gainditu behar izan diren oztopo politikoak eta bestelako eragozpenak.\nIkastaroa biribiltzeko, mahai-ingurua egin zen astelehen arratsaldean. Mahai-inguruaren izenburua hau zen: “Bakeak giza-eskubide bilakatzeko dituen aukerak eta mugak”. Mahaiaren inguruan bilduta, ikastaroko irakasleek nahiz ikasleek gai hauek jorratu zituzten: bakearen kulturan hezteko eskubidea; kultura aniztasuna; kultura aniztasunak bakea giza-eskubide bilakatzearen gain duen balizko eragina; gobernuz kanpoko eragileen egitekoa; Luarcako prozesua; araubidezko testu berriaren erabilgarritasuna; testu berria eraginkortasunez gauzatzeko edo aplikatzeko aukerak; eta, bakean bizitzeko eskubidea dugunetik, egon litezkeen gatazkei buruzko informazio objektiboa eta egiazkoa jasotzeko eskubidea.\nUNESCO Etxeak eskertu nahi die ikasle zein irakasleei beren parte-hartzea eta interesa. Eskerrak eman nahi dizkio, baita ere, EHUko Udako Ikastaroen lantaldeari, laguntza itzela eskaini izanagatik. Esker mila guztioi!


Gaurkotasuna archivos - Zubietako Udala\nOihan enkante iragarkia.\nZubietako Udalak, behar bezala baimendurik, gutun-azal itxiaren bidezko enkante publikoa eginen du, oihan lotearen aprobetxamendua esleitzeko. Alkaxuri/Iziarra/Mokoro eta Azkaratea alderdietan daude loteak eta hauek dira haien ezaugarriak: –Bi lote: lotea: 760 oin, P. radiata (insignis), 632,28 metro kubikoekin, 6.210,54 eurotan…\nZubietako Errotara bisita erreserbatzeko web orria.\nJadanik prest dago Zubietako Errota museoan bisita erreserbatzeko web orri berria. Orain, han bertaratu eta bisita eskura ordaindu ordez, internetez daiteke erreserba. Jendearen arteko kontaktu zuzenak murrizteko asmoz eta COVIDaren hedapenaren aurka pausuak emateko, erreserba ezazu zure bisita hurrengo estekaren bidez:…\nzubietaudala Gaurkotasuna, Berriak\nHILERRIA ARAUTZEKO ORDENANTZAK\nUdalak onartu ditu hilerria arautzeko ordenantzak. Edozein bizilagunek interesa badauka hauek ezagutzeko, ordenantzen onarpenaren iragarkia eta harekin batera ordenantzak, hurrengo estekan aztertu ditzake: BON IRAGARKIA\nEtxetik bada ere, museoen eguna gero eta hurbilago dago (maiatzak 18). Museoek ez dituzte ikusi, entzun, ukitu usaindu eta dastatu daitezkeen gauzak bakarrik gordetzen. Zubietako errotak, lekuko bizimoduaren lekuko diren tresnak ukitzeko, garaiko argazki eta bideoak ikusi eta entzuteko edota…\nAkta: 2019ko uztailaren 4ekoa\nzubietaudala Aktak, Gaurkotasuna\nAkta: 2019ko ekainaren 15ekoa.


martxoa | 2010 | Kulturak\nMonth: martxoa 2010\nBy kulturak in Orokorra 2010(e)ko martxoaren 29a 2 Comments\nAtzo argitaratutako Ramon Saizarbitoriaren\nBy kulturak in Orokorra 2010(e)ko martxoaren 29a 0 Comment\nIratxe Retolaza (Hirudia zutabean atzo argitaratutako artikulua)\nItzulpenek euskal literaturan merezi duten lekua hartzeko neurri zenbait proposatu zituen Iban Zalduak. Literaturako Klasiko horien itzulpenei zor zaien espazioa eskaintzeko asmoz neurriak hartzen hasita, zer hobe hedabideetan tarte bat egitea baino. Akaso, zutabe honetan idazteari utzi beharko genioke, eta espazio hauxe utzi itzulpen horiei: ekarpen horiek atalka eta astero irakurle zabal baten eskura jarri. Ohiko liburu-berrargitalpenen bidea baino eraginkorragoa izango da, ziur asko.\nGure blogeko espazioak ere horretarako erabil genitzake, literaturaren inguruko hausnarketak idazteari eta argitaratzeari utzi, eta itzulpen horiek blogean argitaratzeko ahaleginari eutsi. Literaturazaleak gogoetekin aspertzeari utzi, eta zutabe hauek zein blogak irakurtzeko hartzen duten denbora tarte hori ondo baliatzeko aukera eman. Gu geu ere erretiratu behar, tamainako helburuari mesede egiteko.\nArgitaletxeen itzulpen politikaren inguruko neurriak, edo eskolako programen diseinua aldatzeko neurriak, edo idazleen agerpen publikoak oinarri izango dituztenak, ez al dira neurri klasikoak?\nBeharbada, eraginkorrak izateko klasikoegi. Ezin ahaztu, editorialen diru-laguntzarako aukerak aldatu eta okertu egin direla, eta ezin ahaztu, irakurzaletasuna ez dela botere publikoen lehentasun. Etorkizunerako neurriak proposatzerakoan ezinbestekoa da eskolaren egoera kontuan hartzea. Bigarren Hezkuntzako programazioetan ez dago kasik huts-hutsean Literatura irakasten duen gairik, literatura zehar-lerro bilakatu baita. Unibertsitateko irakaskuntzan ere halatsu. Bolognako irakaskuntza erreformak ondorioak ekarriko ditu. Jon Casenave adiskideak jakinarazi didanez, Frantziako Estatuko Unibertsitatean ez da izango Literatura izenpeko gairik, eta literatura testugintzaren barrenean kokatuko da. EHUn ere Literaturaren presentzia gutxituko da erreforma berriarekin. Beraz, eskolako programa ofizialetan literaturako klasiko horien irakurketa bultzatu baino, hobe genuke eskolako bide ofizialetatik kanpoko literatura guneak sortzeko proposamenak egitea, aisialdirako guneak, ikasleak literaturan zaletzeko aukera izan dezaten (eta bide batez, klasiko horiek irakurtzeko guneak sortu).\nBestalde, literaturako klasiko horiekin gertaturikoa euskal klasikoekin ere ezagutu dugu. Eskuragarri al dira euskal klasikoak? Ez erakusleihoetan, ez katalogoetan. Gaurkotasuna duten liburuei itsuki begira dagoen kultur politika baten ondorioa, besterik ez. Gaurko-gaurkoari itsuki begiratzeak hori du, programazioaren premiari eta etorkizuneko erronkei entzungor aritzea.\nBy kulturak in Orokorra 2010(e)ko martxoaren 28a 0 Comment\nIsmael Manterola Ispizua (Begiz zutabean atzo argitaratutako artikulua)\nAurreko astean Urdaibaiko Guggenheim proiektuari buruz eztabaidatu zuten Euskal Ikasketen Fundazio Popularrean. Harrituta geratu nintzen Euskal Autonomia Erkidegoan PP alderdiak duen fundazioaren izena komunikabideetan entzun nuenean. Norbaitek horrelako erakunde bati buruz hitz egin izan balit, nire ezjakintasunean, ez zela existitzen esango niokeen.\nBaina beti bezala errealitateak fikzioa gainditzen du, eta ez dakit oso ondo zein asmorekin eta zein helbururekin, baina euskal ikasketak aztertzeko dela dirudien zerbait martxan jarri du EAEko PPk. Iturengo inauteriei buruz edo Zuberoako euskalkiari buruzko hitzaldiren bat ikusiko ote dugun ez nago seguru.\nHala ere, nire kezka nagusietako bat ekitaldira gonbidatu zituztenen ingurukoa da. Guggenheimi buruz hitz egiteko ezinbesteko bihurtu den Joseba Arregi orojakileaz gain, Guggenheim fundazioko zuzendari nagusi Richard Armstrong, Bilboko Guggenheim museoko zuzendari eta Guggenheim fundazioko Estrategia Globaleko zuzendari Juan Ignacio Bidarte, Tenerifeko Arteen Espazioko zuzendari Javier Gonzalez de Durana eta Euskadiko Enpresaburuen Bilguneko presidente Enrique Portocarrero jaunek hartu zuten parte.\nNire galdera da: jaun txit agurgarri horiek parte hartuko al lukete beste erakunde batek antolatutako antzeko ekitaldi batean? Adibidez, EAko Abertzaletasunaren Ikasketetarako Fundazioa existituko balitz, estatubatuarra, Bidarte eta enpresaburua gustura joango al lirateke? Edo ezkerragora joanda, Bilboko Hika Ateneoak, zerbait esateagatik, antolatutako mahai-inguruan parte hartzeko gonbitari baietza emango liokete? Edo herrikoiagoa izateko, Bilboko Alde Zaharreko bizilagunen elkarteak antolatutako horrelako ekitaldi batean parte hartzeko prest egongo lirateke?\nAgian oker nago, baina ez zait iruditzen adibide horiek egia bihurtuz gero halako gizon ospetsuek parte hartzeko prestasuna erakutsiko luketenik. Beraz, zergatik PPren deiari bai? Beharbada gauzak beste alderdietakoak baino hobeto antolatzen dituztelako izango da, baina beste batzuek baino kontaktu hobeak dituztelako dela esango nuke. Zaila da oraindik alderdi eskuindarren inplikazio ekonomikoak eta politikoak ahaztea, nahiz eta kapitalismoaren egitura ekonomikoaren isla den kultur azpiegituraren Marxen teoria zaharkituta dagoela behin eta berriz errepikatu.\nEntzulearen eskubideei buruz (7)\nBy kulturak in Orokorra 2010(e)ko martxoaren 26a 0 Comment\nXabier Erkizia (A cappella zutabean atzo argitaratutako artikulua)\nOrfeoren mitoak gordetzen dituen istorio eta hauen metafora nahiz interpretazio balizkoen artean musikari eta entzumenari buruzko erreferentzia aunitz topa daitezke. Mitoak kontatzen du Orfeok musika jotzeko gaitasun ikaragarria zuela, munduko gizaki eta izaki guztiak xoratzeko modukoa. Bere abenturetan, tartean Argonautekin egindako bidaietan, sirenen kontra egiteko, harriak eta zuhaitzak mugitzeko, ekaitzak baretzeko, jainko, jainkosa eta deabruak xoratzeko edo bizilagunak etengabe dantzan jartzeko erabili zituen bere lira eta zitara. Hain omen zen ederra eta, ondorioz, boteretsua bere musika, entzuleak erotzeko punturaino eramaten zituela Orfeok. Eta bere heriotza kontatzen duten bertsio bat baino gehiago badago ere, aunitzek aipatzen dute bere dohain paregabea heriotzara eraman zuen arrazoia bezala. Nonbait, tristeziak jota musikarik jo ezin zuenez, bere jarraitzaileek, ezinegonez, akabatu zuten Orfeo.\nOrain urte gutti James Blunt izeneko pop\nNeurriak hartzeko ordua\nBy kulturak in Orokorra 2010(e)ko martxoaren 22a 0 Comment\nIban Zaldua (Hirudia zutabean atzo argitaratutako artikulua)\nZenbat pozten nauen euskararako itzulpen literarioen inguruan zutabe honetan denok agertu dugun poza, loria, adostasuna eta unanimitatea ia, hainbestekoa ezen ez baininduke harrituko norbaitek tartean Itzultzaileen Elkartearen eskua eta euroak ikusiko balitu… Lasai egon daiteke malpentsatu hori: neure aldetik, behintzat, ez dut zutabe hauengatik plusbaliorik eskuratu, BERRIAk ordaindu ohi digunaz harago.\nBaina gu horren bat etorrita ere, horrek ez du aldatzen errealitate gordina: salbuespenak salbuespen -aurreko batean aipatu nazioarteko nobela literario haien harreraz ari naiz, nagusiki, oraindik frogatzeke dagoena-, itzulpenak jartzen direnean usu jaisten da irakurle klubetan parte-hartzea; apenas erabiltzen dira, nik dakidala behintzat, bigarren hezkuntzan; eta Literatura Unibertsala bildumaren lehenengo ehun aleak, Ibaizabal argitaletxeak kaleratuak, ez daude eroslearen eskura -tira, zehatzago izateko, ehun haietatik soilik bostek jarraitzen dute salgai-, salbu eta Internetez eta era mugatu batean, Susa argitale- txearen lan eskergarriari esker -kontu hau benetan eskandaluzkoa iruditzen zait, Ibaizabali dirulaguntza publikoak betirako ukatzeko modukoa adibidez-.\nTennyson aipatzen zuen lehengo igandean Irati Jimenezek, eta hain zuzen ere poesiaren arloan dauzkagu hutsunerik inportanteenak; Joan Margariten Miserikordia etxea-ren itzulpena, J.R. Makusok egina, nabarmengarria da bere bakantasunaren kariaz. Eta arazoa ez da, ordea, poesia itzulpenik egiten ez dela, argitaratu nahi duenik ez dagoela baizik. Urteak egin zituzten gure mundu editorialean bueltaka Juanjo Olasagarrek itzulitako Philip Larkinen poemek, azkenean Volgako Batelariak web orrian argitaratu behar izan genituen arte; berriki jakin dut, bestalde, I\nIsmael Manterola Ispizua (Begiz zutabean argitaratutako artikulua)\nAste honetan Anish Kapoorri elkarrizketa egingo ziola iragarri zuen Guggenheim museoak, artista indo-britainiarrari eskainitako erakusketaren ekitaldi osagarrien barruan. Londresko Royal Academyko erakusketaren arduraduna izan den Jean de Loisy eta Bilboko Guggenheimeko erakusketaren ardura izan duen Alexandra Munroe bikoteak gidatu behar zuten Anish Kapoorren elkarrizketa.\nBaina eskultoreak esan beharrekoak entzuteko lepo betetako auditorioak harriduraz hartu zuen hasi eta ordu erdira artistak mahaitik altxatu eta alde egiteko keinua. Itxuraz, Kapoorrek Londreserako abioia hartu behar zuen, eta elkarrizketaren hasieran besterik ez zela egongo ohartarazi zitzaien hitzaldira garaiz iritsitakoei. Sartzeko zailtasunak izan genituenok oharra galdu eta ez genuen ondo ulertu artistaren ustezko ihes hura.\nAurretik jakin arren errespetu gutxikoa iruditu zitzaigun museoaren jokabidea. Artistak ezin bazuen elkarrizketan egon ez da ulertzen zergatik iragarri zen Anish Kapoorrekin elkarrizketa egongo zela Guggenheim museoan, martxoaren 16an zazpietan. Azken orduko aldaketaren bat izanez gero posta elektronikoa erabil daiteke azken uneko oharrak egiteko (ekitaldia iragartzeko erabili zuten berbera).\nLabur samarra izan bazen ere, Anish Kapoorrekin egindako solasaldiak artistaren kezkak eta artea ikusteko moduak erakutsi zizkigun: mundu poetikoaren presentzia, materialak eta prozesuen garrantzia.\nArtistak alde egin zuenean erakusketen arduradunak askeago geratu ziren nahi zutenaz hitz egiteko, eta, hasieran behintzat, Alexandra Munroe estatubatuarra lasaiago zegoela iruditu zitzaidan, hau da, ingelesez erabiltzen den relieve sentitu zela artistak alde egin ondoren. Dena artistarentzat, baina artista gabe.\nBeti pentsatu izan dut artistaren ikuspuntua ez dela bakarra artelana aztertzeko orduan. Artistak ikuslearen aurrean zerbait erakusten duen momentutik aurrera, artelana esparru publikoan sartzen da, eta balizko interpretazio ugarien arabera irakurtzeko aukera zabaltzen da. Horregatik, arriskutsua iruditu zait beti artistarekin elkarrizketa irekia antolatzea. Ondo prestatu behar da, eta, ahal bada, aldez aurretik bion arteko itun moduko bat egin, elkarrizketari etekina ateratzeko eta elkar ez ulertuak saihesteko.\nZaila da artistari hitzen bidez bere lana azal dezan eskatzea, baina hortxe dago elkarrizketa zuzendu behar duenaren trebetasuna. Zoritxarrez, astearte arratsaldean Guggenheimen ez genuen horretarako aukerarik izan.\nBy kulturak in Orokorra 2010(e)ko martxoaren 19a 0 Comment\nFermin Etxegoien (A cappella zutabean atzo argitaratutako artikulua)\nNormalean lehen lerroan eta ia Ruperren azpian jartzen gara, etxean gaudelako eta osatzen dugun koadrila sui generis-a antzokiak berak sortu zuelako.\nLehen minutuak diskrezioz ematen ditugu, dena ondo abiatu ote den aztertuz, 1 Formulako mekanikoak baikinan.\nKonturatu gabe lehen euforia olatuak harrapatzen gaitu, demagun -kronologikoki sailkatu gabe daude- Nor Da, Crack (Pipa Bat), Bihotz Begiekin, Zaldiak Negarrez, Zaindu Maite Duzun Hori, Harginenean, Halako Gau Batez, Hondartza Galduan…, hau da, errupertorioan nagusi den malenkoniaren barruan, halaber, eragin euforizantea duten kantu horietariko bat abesten duenean.\nGaurkoa, baina, disko berriaren aurkezpen gaua dugu, eta Haizea Garizumakoa-ren doinu ezin destilatuagoak itsasgora bezala zabaltzen doaz antzokian barrena -harrigarria da jendeak jada buruz ikasi izana Joan Soseguz eta Sekulabelardiko Kantaria, besteak beste-.\nGuk denak dakizkigu, akabo bada. Aldiro ahots ozenez abesten dugu, munduaren aurrean mezulari ari baikinan; euskalduntasun ongi jantzi eta diskretuki burges, poetikoki sakon eta egiazki kosmopolita baten mezulariak…, baina, aldiro, nor bere baitan galtzen da, euskalduntasun heldu horretaz isilean elikatzen bageunde bezala, erregai ezin destilatuagoa behar baitugu euskaldun bizitzen jarraitzeko mendea eta segundoa gurutzatzen ez diren ez-leku honetan.\nBisak ailegatu dira; Berandu Dabiltza kantako ‘ei, altxa besoak, non da intxaur kaja fuertea’ zatiarekin, koreografia eta guzti egiten dugu.\nGaur ere ez du abestu, baina Galtzetan Gordetzeko Koplak abestu izan balu, negarretaraino eramango zukeen -presoak gogoan- gutariko zinikoena ere (hau malkoen katedrala).\nAspaldi jotzen ez dituen beste batzuk, oraingoan bai kronologikoki sailkatuak: Esploradore, Bye Bye Gizontxo, Alberto Caeiro, Egunak Argi Gauak Ilun, Ez da Posible, Beltzarana… Zuzenean sekula entzun ez dizkiodan beste batzuk: Esparta Liliput, Ez Zait Atsegina (Nire Bihotz Txikia), Badoa Denbora, Esan Gabeko Arrazoia…\nEdorta Jimenez: “Sinbolismoaren lastoa kendu behar dugu”\nBy kulturak in Orokorra 2010(e)ko martxoaren 15a 0 Comment\nEdorta Jimenez idazleari\nIrati Jimenez (Hirudia zutabean atzo argitaratutako artikulua)\nItzulpengintzaz hitz egin eta ezinbestean digresioa egin behar dut, umetatik liluratzen bainau. Trenean\nBy kulturak in Orokorra 2010(e)ko martxoaren 14a 0 Comment\nMila bederatzirehun eta hirurogeita hamabian Iru


Saint-Ferréol-de-Comminges - Wikipedia, entziklopedia askea.\nThierry BOUAS (2014-2020)\n43° 20′ 15″ N, 0° 44′ 22″ E / 43.3375°N,0.73944444444444°E / 43.3375; 0.73944444444444Koordenatuak: 43° 20′ 15″ N, 0° 44′ 22″ E / 43.3375°N,0.73944444444444°E / 43.3375; 0.73944444444444\nMontesquieu-Guittaut, Nénigan, Péguilhan eta Puymaurin\nSaint-Ferréol-de-Comminges (frantsesez eta ofizialki: Saint-Ferréol-de-Comminges) Okzitaniako udalerri bat da. Administratiboki Frantziako Garona Garaia departamenduan dago, Okzitania eskualdean. 2013an 44 biztanle zituen.\n2007an Saint-Ferréol-de-Comminges udalerrian erroldatutako biztanleak 56 ziren. Familiak 24 ziren, horien artean 4 pertsona bakarrekoak ziren (4 bakarrik bizi ziren gizonak), 12 seme-alabarik gabeko familiak ziren eta 8 seme-alabak dituzten bikoteak ziren.\n2007an 34 etxebizitza zeuden, 23 familiaren etxebizitza nagusia ziren, 6 bigarren erresidentzia ziren eta 5 hutsik zeuden. 32 etxeak ziren eta 2 apartamentuak ziren. 23 etxebizitza nagusietatik 19 bere jabearen bizilekua ziren, 3 alokairuan okupaturik zeuden eta 1 doan lagata zegoen; 1ek bi gela zituen, 5 etxek hiru zituzten eta 17 etxek bost zituzten. 17 etxek euren parking plaza propioa zuten azpian. 11 etxetan ibilgailu bat zegoen eta 10 etxetan bat baino gehiago zituzten.\nSaint-Ferréol-de-Comminges udalerriko biztanleria-piramidea 2009an .\n2007an lan egiteko adina zuten pertsonak 34 ziren, horien artean 25 aktiboak ziren eta 9 inaktiboak ziren. 25 pertsona aktiboetatik 24 lanean zeuden (14 gizon eta 10 emakume) eta 1 langabezian (1 emakume eta 1 emakume). 9 pertsona inaktiboetatik 4 erretiraturik zeuden, 1 ikasten zegoen eta 4 "bestelako inaktibo" gisa sailkaturik zeuden.\n2007an zeuden 6 komertzioetatik, 1 ostalaritza eta jatetxe enpresa zen, 2 higiezinen enpresak ziren, 2 zerbitzu enpresak ziren eta 1 administrazio publikoko enpresa zen.\n2000. urtean Saint-Ferréol-de-Comminges udalerrian 9 nekazaritza-ustiategi zeuden.\nMontesquieu-Guittaut (2,4 km)\nPéguilhan (3,6 km)\nNénigan (3,8 km)\nLunax (4,3 km)\nMontbernard (4,7 km)\nMonbardon (5,6 km)\nOrriaren azken aldaketa: 1 abendua 2019, 10:11.


Elkartasunaren Ereserkia. - Opus Dei\nGazteek antolatutako kontzertua\nGiza jarduerak 2015 Mar 20\nGazteek antolatutako kontzertua, gazteek interpretatua eta gazteentzat. Aiete Ikastetxe Nagusiak, Donostiako Orfeoiak eta Musikeneko Orkestra Sinfonikoak joan den Otsailaren 20an Kursaal bete zuten eta 13.000€ eman zioten Caritas-i.\nEl Diario Vasco-k, Kontzertu Solidarioaren babesleak, orain dela egun batzuk hauxe azpimarratu zuen: “Ayete Ikastetxe Nagusiko ikasleek, egungo egoera ekonomikoa ikusita, zerbait egin behar dela erabaki dute, eta, horregatik, ekarpen bat egin nahi dute kontzertu honen bidez, "krisiaren ondorioz okerren dauden pertsonek, langabetuek eta beren etxeetatik kaleratutakoek, aurrera egin dezaten".\nEkimen honen bidez –zortzigarren aldiz– Aiete Ikastetxe Nagusiak mundu mailako arazo sozialen alde sentsibilizazioa sustatu nahi du, lehen munduko izendatzen zaien gizarteei nahiz hain garatuak ez daudenei hainbeste kalte egiten ari baitiete. “Ikastetxe Nagusitik uste dugu kontzertu baten moduko ekitaldi batek gure sentsibilitatea astintzen duela, eta beste mundu horietara barrutik hurbil gaitzala nahi genuke; lehen planoan ez ditugulako, batzuetan haietaz ahaztu egiten gara" diote antolatzaileek.\nLehen Gazteen Kontzertu Solidarioa 2008an ospatu zen Aieteko parrokian eta antolatzaileek Madrilgo 'Sinfonieta' orkestratxoaren laguntza izan zuten 'Somos Uno' GKE-ri zuzendu zioten dirua lortzeko. GKE hori Jose Luis Olaizola idazleak babesten du etahaurren prostituzioaren aurka lan egiten du Asian. “3000 euro jaso genituen eta orduan “ametsetan hasi ginen" gogoratzen du Jordi Olivak, Aiete Ikastetxe Nagusiko Hezkuntza zuzendariak. “Victoria Eugeniara eta baita Kursaalera iritsi ahal izango ginela pentsatzen hasi ginen", eransten du.\nErronka handinahia zen hura, baina lastergauzatu zen gure ametsa. Orain dela bi urte, Victoria Eugenia-n hiru aldiz egin ondoren, Kursaalera salto egin genuen. Musikeneko Sinfonikak, Bilboko Abesbatzarekin batera, “Carmina Burana" interpretatu zuen aldi hartan, Caritas-enlaguntzan.\nJoan den urtean, formatua aldatuz, Koruko Andre Mariaren parrokian egin zuten kontzertua, eta aurten Kursaalera itzuli nahi izan dute; entzun-aretoa betetzea eta gutxienez 10.000 euro jasotzea zen helburua, Caritas-ek etxerik gabekoei lagundu ahal diezaien. Helburua gainez gainditu da.\nEkitaldiaren antolaketa bere gain hartu duten gazteek, joan den irailetik prestatzen ibili dira, Nafarroako Unibertsitateko Ingeniari Eskolaren laguntzarekin: “Talde bat sortu zen, Adrián Yaguno buru, eta lanak banatu egin dira" azaltzen du Jordi Olivak. Enpresa-lan baten modura antolatu zen lana, hezkuntza eta solidaritatea bat eginez. Taldea osatzen duten gehienak Industri Ingeniaritzako ikasleak dira, nahiz eta beste ikasketen ikasleak ere batu zaien.


San Salvador eliza 1577ko martxoaren hasieran ireki zen gurtzarako. Ordutik, Azagrako hiribilduaren eraikinik esanguratsuena dela esan daiteke. Nafarroako Erriberan eta Errioxa eta Aragoiko beste eremu mugakide batzuetan ohikoa den adreilu bereizgarriarekin eraiki zen, eta ondorengo mendeetan zehar barnetik zein kanpotik eraldaketak egin zaizkio, mugarri garrantzitsuak izan direnak historiaren bilakaeran.\nArkitekturari dagokionean, estilo gotiko errenazentistako nabe handi bat du, burualde pentagonalekoa, eta nerbio kurbo eta mistilineozko izar-gangek estaltzen dute oso-osorik. Apaingarriei dagokienez, elementurik garrantzitsuena erretaulen boskote hori da, estilo churriguereskokoa, barroko kastizista ere deitutakoaren barruan dagoena, eta Carmen Heredia Moreno adituaren iritziaren arabera, Nafarroako barrokoko multzorik onenetako bat osatzen dute. Erretaula nagusia, XVIII. mendearen hasieran egina, Francisco de San Juan y Velascok eta bere seme José de San Juan y Martínek egindako lana da, Tudelan eta Nafarroako eta Errioxako ingurunean oso aktiboak zirenak.\nProgramatutako bisitak, halaber, arreta berezia eskainiko die José Raónek 1718an diseinatutako sakristia berriari, 1734ko arkupeari eta goiko galeriari, bai eta dorre zaharraren oinarriari eta 1944ko egungo dorreari ere.\nTopagunea: elizaren ate nagusia. El Salvador plaza\nJardunaldi hauetan, Reyno de Navarra DBHIko 4. mailako ikasleek Azagran barnako bisita gidatua egingo dute irailaren 23an, ostegunarekin, 09: 30ean, baita Luis Sola Gutiérrez jaunarekin ere.


Museoen astea: #OnceUponAtimeMW\nAstelehena, 2021(e)ko ekaina(r)en 07-(e)an 14:59etan\nEgitasmo guztiek bere historia dute eta TOPICarena duela 20 urtekoa da. 1982. urtea zen eta Tolosako Ekinbide Etxeak kultur ekintza berri bati hasiera ematea eta Titirijai, txotxongiloen nazioarteko jaialdi baten sorkuntza bultzatzea erabaki zuen.\nHasiera batean batzuei ideia bitxia iruditu zitzaiena, edo besteei ausarta, gorpuzten joan zen eta ideia arrakastatsu batean bihurtu zen.\nGaur egun Titirijai 25.000 ikusle baino gehiagoren arreta erakartzeko gai da, 160 antzezpen ditu bataz beste eta Tolosa txotxongilo antzerkiaren arloan nazioarteko erreferente batean bihurtu du.\nTitirijai hartzen joan zen giza sakonera ikusirik, bere bultzatzaileak, Tolosako Ekinbide Etxea, egitasmo berri bat irudikatzen hasi zen: Zergatik ez baliatu egiten dakigunaz eta ikasitakoaz egitasmo bakar bat bultzatzeko?\nTOPIC, beraz, ez da hutsetik jaiotzen. (Tolosako Txotxongiloen Nazioarteko Jaialdiko) Titirijaiko ondorio logiko bat da. Arte honen inguruan kultura bat, ezagutza bat dago eta TOPICaren bultzadan eta sendotzean balio handikoa izango da.\n39. Nazioarteko Txotxongilo Jaialdia\nTxotxongilo erakusketa erakusleihoetan\nTxotxongilolaritza eta emakumea\nBisita gidatu antzeztuak haurrentzat\nVidaniak “Agurra” estreinatuko du larunbatean TOPICen\nMila bisitaritik gora izan ditu TOPIC-ek\nDon Davelek amaiera eman die TOPIC-eko sorkuntza-egonaldiei aurtengo udan\nTopic-ek txotxongiloak programatuko ditu berriro Madrilen\nMuseoen astea: #WordsForTheFutureMW\nMuseoen astea: #ArtIsEverywhereMW\nMuseoen astea: #CaptionThisMW\nMuseoen astea: #EurekaMW\nMuseoen astea: #ChildrensEyesMW\nMuseoen astea: #BehindTheScenesMW\nBlok Arte Eskolaren 2020-2021 Erakusketa\nFETEN 2021ek TOPIC-i atxikitutako bi ikuskizun saritu ditu\nIkuskizuna eta tailerra larunbat honetan topic-en\nPublikoaren arrakasta Museoen Nazioarteko Egunean\nMUSEOEN NAZIOARTEKO EGUNA MAIATZAREN 15ean, LARUNBATA\nIkuskizuna + tailerra\nTeatro Paraiso konpainiak Uniko bere lana aurkeztuko digu\n“Topic zentroa kirol profesionaleko errendimendu handiko zentroen modukoa izango litzateke”\nUNIMAri buruzko erakusketa TOPICen\nAste Santua TOPICen\nTxotxongiloen Nazioarteko Egunaren manifestua\nLa Negra konpainiak Nautilus antzezlana aurkeztuko du\n"Txotxongiloak eta emakumeak"\nTxotxongillo Taldeak 50. urteurrena ospatuko du\nSorkuntza-egonaldi berri bat TOPIC-en\n‘Tranpolin-jauzilaria’ berriz ere Museoan\nEskola Kanpaina TOPIC-era itzuli da\nZatoz TOPIC-era inauterietan!\nL'Home Dibuixat konpainiak "Zapata Berriak" antzezlana aurkeztuko du\nAldi baterako erakusketa berria Topic-en\nUrteko azken egoitza artistikoa Topic-en\nEguberrietako on line tailerra\nEguberri on / Feliz Navidad / Merry Christmas / Joyeux Noël\n2020ko Gabonetako kanpaina\nTopic-en Gabonetako erakusketa dendetako erakusleihoetan\nChillida Leku, Topic eta Oiasso Museoa elkartu egingo dira eguberrietarako\nLuna Teatro konpainiak ´Blanca Nieves' antzezlana aurkeztuko du\nHilando Titeres konpainiak 'Bee, artaldea' lana aurkeztuko du\nSorkuntza-egonaldi berria Topic-en


Lehentasunez erosteko eskubidea - Saint-Jean-de-Luz\nDonibane Lohizuneko lurraldeak, lehentasunezko eroste eremuak definitzen dituzten perimetro desberdinak ditu bere baitan.\nLehentasunez erosteko eskubidea, pertsona fisiko edo moral (Udala, Estatua, Departamendua etab.) bati jabe batek salgai eman duen ondasunaren erosle baten orde jartzeko onartzen zaion gaitasuna bezala definitu daiteke.\nOndasun bat lehentasunezko eroste eremu batean baldin bada, eskubide horren titularrari Besterentzeko Asmo Deklarazioa, BAD (fr. DIA), hornitu behar zaio.\n2022ko urtarrilaren 1etik, Besterentzeko Asmo Deklarazioaen (BAD/ DIA frantsesez) instrukzioa digitala bilakatu da. BADa linean aurkeztu behar da:\nJaso eta berehala, eskubidea horren titularrak 2 hilabete ukanen ditu lehentasunez erosteko asmorik duen edo ez jakinarazteko.\nHiriko lehentasunezko eroste perimetroa\nHirigintza Kodeko L. 211-1 artikulua betez eta 1987ko uztailaren 23ko Herri Biltzarraren delibero bidez, Hiriak hiriko lehentasunezko eroste perimetro sinplea plantan eman du, Tokiko Hirigintza Planean identifikaturiko hiri (U eremuak) eta hiritzeko (AU eremuak) eremu guzietan.\nTokiko hirigintza planoen lanketa eta aldaketa mailako eskumenen eskualdatzearen baitan, 2017az geroztik hiriko lehentasunez erosteko eskubidean eskuduna den Euskal Hirigune Elkargoak hiriaren lehentasunez erosteko eskubidea berriz ezartzea deliberatu zuen 2018ko abenduaren 15ean.\nLehentasunez erosteko eskubidearen onuraduna: Euskal Hirigune Elkargoa\nSalmenta deklarazioa jakinarazteko (BAD) sartze leihatila: Donibane Lohizuneko hiria.\nMerkataritza lehentasunezko eroste perimetroa\n2014ko irailaren 26ko Herri Biltzarreko delibero bidez, Donibane Lohizuneko hiperzentroari dagokion perimetrorako, Merkataritza lehentasunez erosteko eskubidea sortua izan zen – Hirigintza kodeko L. 214-1 eta ondokoak eta R. 214-1 eta R. 214-2 artikuluak betez.\nLehentasunez erosteko eskubidearen onuraduna: Donibane Lohizuneko Hiria\nEremu natural minbera gisako lehentasunezko eroste perimetroa\nDepartamenduak eta hiriak, guneen, paisaien eta eremu naturalen kalitatearen zaintzea helburu duen babes eta kudeaketa politika bat plantan eman dute.\nPirinio Atlantikoetako departamenduko Kontseiluak, izaera naturala arriskuan edo ahuldua duten perimetroak aitzinetik zedarriztatu ditu.\nEremu Natural Minberen lehentasunezko eroste eremuak Etxebiaga-Erromardia, Artxiloa eta Maiarko-Zenit sektoreetan kokatzen dira.\nSalmenta deklarazioa jakinarazteko (BAD) sartze leihatila: Pirinio Atlantikoetako Departamendua.\nDélibération du Conseil Communautaire du 15 décembre 2018 – (nouvelle fenêtre) – 630 KB – pdf\nDélibération du Conseil Municipal du 26 septembre 2014 – (nouvelle fenêtre) – 2 MB – pdf\nPérimètre de sauvegarde du commerce et de l’artisanat de proximité – (nouvelle fenêtre) – 2 MB – pdf\nPérimètre du droit de préemption au titre des Espaces Naturels Sensibles Etchebiague-Erromardie – (nouvelle fenêtre) – 116 KB – pdf\nPérimètre du droit de préemption au titre des Espaces Naturels Sensibles Cenitz-Mayarco – (nouvelle fenêtre) – 94 KB – pdf


osagailu / osagarrigintza\nosagarri (orobat osogarri g.er.) 1 iz zerbait osatzen duen gauza. ik osagai.\nBanaketa-autoen 8 itxurako nikelezko osagarriek sortzen zituzten dirdaiek eraginda. Lopez de Arana «Manhattan Transfer» - John Dos Passos - 246. orr.\nBigarren obra bere Lehen Bizitza-ren osagarri bezala aurkezten du Zelanok. Askoren artean «Asisko Frantzizko, Asisko Klara» - 276. orr.\nFuntsean ez nuen zerbaiti edo norbaiti uko egin behar: aditzak ez zuen osagarri beharrik, absolutu bat zen. Piarres Aintziart «Azken apeza» - 74. orr.\nAurreko horien osagarri gisako laugarren printzipio bat sar genezake: zuhurtzia printzipioa. Itziar Eizagirre / Amaia Lizarralde «Garapen iraunkorra» - 62. orr.\nGramatika orokorraren kontzeptuak, esate baterako aditza, subjektua, osagarria, erroa. Xabier Arregi «Jakitearen arkeologia» - Michel Foucault - 183. orr.\nKapital naturala, lehengai eta energia hornitzaile gisa, gizakiak sortutako kapitalaren osagarria da. Itziar Eizagirre / Amaia Lizarralde «Garapen iraunkorra» - 58. orr.\nPeriferiako eskualde garatuenetan (Asian), konkurrentzia oro ezabatuz [...] lortu da zentroko ekoizpenaren osagarri izatea. Koro Navarro «Ekonomiaren globalizazioa» - Jacques Adda - 50. orr.\nNire iritziz, jatorrizkoa eta laburpena osagarriak dira. Iñaki Mendiguren «Historiaren azterketa II» - A.J. Toynbee - 10. orr.\nLehenago, gazta eta hestekiak ogiaren osagarri ziren, orain ogi muttur batekin edo ogirik gabe hartzen dira. Edorta Agirre «Baietz okerreko bidea aukeratu! » - 105. orr.\nOteizaren testu apokrifo horretan ageri diren hiru arima horiek -telurikoa, abstrakzioarena eta iraultza kulturalarena- osagarriak izan litezke eta uste dut osagarri izan dituela Oteizak bere ibilbide artistikoan. Anjel Lertxundi «Mentura dugun artean» - 132. orr.\nKontakizun bakoitza besteen osagarri eta aberasgarri da. Irene Aldasoro «Dublindarrak» - James Joyce - 8. orr.\nEuskara Batua eta euskalkiak elkarren osagarri direla badiogu, bataren eta bestearen esparruak zehaztu beharko ditugu. Koldo Zuazo «Euskararen sendabelarrak» - 170. orr.\nSaramagoren nobela bakoitza autonomoa da [...] eta hala ere, hari fin batek elkarlotzen ditu guztiak, halako moldez non denak elkarren osagarri direla esan daitekeen. Jon Alonso «Lisboako Setioaren Historia» - José Saramago - 13. orr.\nLiburuak epilogo bat izan zuen osagarri, "Euskalkixak etorkizunian". Koldo Zuazo «Euskararen sendabelarrak» - 218. orr.\nEzkontza bera zer zen, lege zibilak lege naturaletan eta lege erlijiosoak lege zibiletan zertan ziren osagarri. Andres Urrutia «Frantziako kode zibilaren lehen proiektua» - Jean di Portalis - 59. orr.\nOsagarri izan liteke eta, bere aldetik, liburua eskoletan osa liteke. Lourdes Oñederra «Fonetika fonologia hitzez hitz» - 17. orr.\n2 (hitz soila -en atzizkiaren eskuinean)\nMeatzari-familia gehienek izaten zuten baratze koxkor bat, etxeko irabazien osagarri. Xabier Mendiguren Elizegi «Arbelaren gainean» - 86. orr.\nLanda-jabegoa monasterio bihurtu zuen, San Benediktok Monte Cassinon egindako fundazioaren osagarri. Iñaki Mendiguren «Historiaren azterketa II» - A.J. Toynbee - 90. orr.\nHala eta guztiz, azalpen historiko hurbilagoak ere eman litezke, aurrekoaren osagarri. Xabier Mendiguren Elizegi «Arbelaren gainean» - 92. orr.\nEta jaun inkisidoreak, apez laguntzaileek eta eliz-mutilek jantzirik elegantenak erakusten zituzten [...] zirimoniaren handitasunaren osagarri. Joan Mari Irigoien «Lur bat haratago» - 432. orr.\nInformazio hau konplexuagoa da, jakina, baina aurrekoaren osagarri behar-beharrezkoa da orobat. Josu Zabaleta «Irudia» - Jacques Aumont - 43. orr.\nArian-arian sortzen ari dira, beraz, oraingo kudeaketa moduen osagarri -edo ordezko- egoki izan litezkeen tresnak. Itziar Eizagirre / Amaia Lizarralde «Garapen iraunkorra» - 16. orr.\nMemoriak, giza unibertsoaren magma edo haragiaren osagarri benazkoena den horrek. Pako Aristi «Urregilearen orduak» - 106. orr.\nHori ezinbesteko osagarri bat da euskaldun hauen bizitzan. Pako Aristi «Venezuela, iraultza isilaren hitzak» - 71. orr.\nBera da gainerako guztiaren berme nagusia, eta gainerako osagarri formalak zehazten ditu, halako eran non osagarri horiek bera gabe osagai birtual batzuk baino ez baitira... J. Garzia / A. Egaña / J. Sarasua «Bat-bateko bertsolaritza» - 174. orr.\nGero eta koherenteagoa bihurtu nahi duzu, gorputz eman behar diozu, baina puzzleak osagarri asko dauzka. Rafa Egiguren «Mentxakaren aitorpena» - Jose Ramon Goikoetxea - 78. orr.\nBakea ez dator onarpen etsitu batetik, lerroan jarrita dauden lau osagarri horien orekatik baizik. Pako Aristi «Note book» - 53. orr.\nIbilgailuen hotsa gure kulturaren osagarri bilakatu zaigula. Edorta Jimenez «Europako mugetan barrena» - 40. orr.\nGizonen komunitatearen parte eta osagarri naiz. Josu Zabaleta «Gerrako pilotu» - Antoine Saint-Exupéry - 164. orr.\n· 5 izond zerbaitez mintzatuz, haren osagarri dena, hura osatzen duena.\nArgibide horiek zor dute, ordea, beste argibide osagarri bat. Anjel Lertxundi «Mentura dugun artean» - 112. orr.\nNagusiak eskupekoak ematen zizkigun ordu osagarrien truke, zergak saihesteko. Juan Kruz Igerabide «Hauts bihurtu zineten» - 95. orr.\nOrduan, emazteak bultzatuta, beste lan osagarri bat bilatu nuen. Jon Alonso «Euskal karma» - 81. orr.\nADNaren kate osagarri biek elkar ezagutzeko eta espezifikoki elkarrekin uztartzeko duten gaitasunari esker. Juan Garzia «Sagua, eulia, eta gizakia» - François Jacob - 124. orr.\nEkonomiari buruzko hainbat eta hainbat gai adibideez eta testu osagarriez horniturik jasotzen ditu. Iñaki Heras «Txanponaren bi aldeak» - 335. orr.\nBadakizu mugimendua animalien gorentasunaren atal osagarria dela, eta beharrezkoa duela betegina izateko. Xabier Kintana «Alderraien gidaria» - Mose ben Maimon - 73. orr.\nMusika gaitasunen lanketa osagarria. J. Garzia / A. Egaña / J. Sarasua «Bat-bateko bertsolaritza» - 45. orr.\nBaliabide mota hauek laguntza osagarria baino askoz gehiago dira bertsolariarentzat. J. Garzia / A. Egaña / J. Sarasua «Bat-bateko bertsolaritza» - 204. orr.\nEztabaida ideologikoaren bideak zehazteko, erabaki osagarri bat sartu nahi zuten testuan. Rafa Egiguren «Mentxakaren aitorpena» - Jose Ramon Goikoetxea - 233. orr.\nArrazoizkotasunak, fedearentzat, kaltegarri ez baina lagungarri eta osagarri beharko duela izan. Askoren artean «Filosofiako gida» - 64. orr.\nTxosten ospe handiko honetan, Giza Garapenaren Indizea (GGI) sartzen da, Barne Produktu Gordinak islatzen dituenen alderdi osagarri batzuk islatzen dituen adierazle berri bat. Itziar Eizagirre / Amaia Lizarralde «Garapen iraunkorra» - 69. orr.\nErabiltzen dituzun hitzek, eta hitz horiei emandako tonuak, informazio osagarri bat eskaintzen dute lekuari buruz, garaiari buruz, orduari buruz, eta nola ez, baita protagonisten izaera edota hezkuntza mailari buruz ere. Pako Aristi «Gauza txikien liburua» - 130. orr.\nBloomfieldarrentzat, bestalde, banaketa edo distribuzio osagarrian azaltzen ziren hotsen sailkapen-tresna zen fonema. Lourdes Oñederra «Fonetika fonologia hitzez hitz» - 77. orr.\n· 6 iz ipar osasuna.\nOntasun paregabea baita osagarria. Herria 2002-07-25\nBaina heldu naiz zuekin, bezperak on dira osagarriarentzat! Piarres Aintziart «Azken apeza» - 37. orr.\nZikinen errausteko labeak kaltegarri direla ingurumenarentzat eta jendearen osagarriarentzat. Herria 2004-07-22\n250.000 ingurumenaren zaintzeko, eta 545.000 abereen osagarriarentzat. Herria 2004-02-12\nJaten dugu ahal bezain ontsa bizitzeko, osagarrian izaiteko. Herria 2001-02-01\n74 urte dituela bainan osagarriak laguntzen balinbadu oraino hogoi urterena baduela! Herria 2003-04-24\nAkitua niz, ene osagarriak lan gogorrik ez du jasanen. Marzel Etxehandi «Alemaniara deportatua» - Grégoire Joannateguy - 65. orr.\nAspaldixkoan osagarria ahultzen ari zitzaion. Herria 2003-03-06\nBulta huntan osagarria mendratua zuen eta etxean artatu du familiak denbora guzian. Herria 2001-02-01\nOsagarriak lagundu dueno beti segitu ditu elizako urratsak. Herria 2003-03-06\nBunuzen biziko den bikote huni goresmenak eta izan dezatela osagarri eta ainitz zorion. Herria 2004-07-08\nOsagarrian eta etxeko goxotasunean handi dadila. Herria 2003-03-10\nKima ttipia handi dadila eta bizi luzaz osagarrian. Herria 2004-08-12\nKausi dezatela osagarri eta zorion beren bizian. Herria 2001-06-28\nUrte berriak ekar dezala bakotxari, osagarri, zorion, maitasun, elkartasun eta elgarren errespetua. Herria 2004-01-01\nUrte berriak agian emanen dauku osagarri, amodio eta bake. Herria 2004-01-01\n-Topa dagigun, beraz, iraultzaren osagarriari! -oihukatu zuen Zubiburuk, edalontzia altxatuz-. Elena Touyarou «Hautsi da katea» - Toti Mtz. de Lecea - 133. orr.\nOsagarri hiri! Juan Garzia «Hamlet» - William Shakesperare - 223. orr.\nEritasuna nagusitu zaio bere osagarri azkarrari. Herria 2002-11-07\nOinez ibiltzeko Pirineotan trebeska, behar da osasun edo osagarri azkarrekoa izan, kasik beti patarrak baitira eta ardura aski zutak. Angel Aintziburu / Jean Baptiste Etxarren «Luzaiden gaindi» - 109. orr.\nOsagarri ahula zuen. Herria 2004-03-11\nEzen Jainkoaren bihotz onari esker hura erdietsi duen edozein atso, eri, gaixo, zahar, itxuragabeko, erromes zokoratuk izanen du betiko osagarri betea. Piarres Xarriton «Enkiridion» - Martin Azpilkueta - 83. orr.\nAgian beretik joanen da urtea omore onean eta osagarri betean. Herria 2004-01-22\nLehenik joan zirenak gizon eta emazte sendoak izan ziren, osagarri ona zutenak, lanean aritzen ahalko zirenak. Elena Touyarou «Hautsi da katea» - Toti Mtz. de Lecea - 249. orr.\n-Hunaraino jin hiz halere, osagarri onean hizelako marka, ez? Michel Oronoz «Oilandoiko ermita» - 178. orr.\nBiltzar nagusiak erakutsi du elkartea osagarri onean dagoela, bere lana segituz sail askotan euskal kulturaren alde. Herria 2005-02-03\nBolondresak galdegin zituzten haien ordain: osagarri handia behar zen hortarako, eta 40 urtez petik, gaitzari ihardokitzeko. Marzel Etxehandi «Alemaniara deportatua» - Grégoire Joannateguy - 128. orr.\nEsku baloi taldea osagarri hoberenean. Herria 2003-11-06\nEsku Baloia osagarri gaitzean. Herria 2004-07-08\nJokolari batek osagarri arazoak ukanez trenputxartu baita. Herria 2005-06-02\nDituen osagarri arrangurek, bereziki bizkarreko minak, dute erabaki horren hartzera behartu. Herria 2004-01-01\nSeguritate eta osagarri saileko kargudunen inguruan. Herria 2005-05-05\nOsagarri zentroen ebaluaketa da ANAES batzordeen lana. Herria 2005-07-14\nOhartu dira euskara ez dela kasik batere baliatzen administrazioan, Herriko Etxeetan, bankoetan ala osagarri zerbitzuetan. Herria 2004-04-01\nOsagarri ministerioak fermuki hitz emana du. Herria 2005-03-17\nLaneko osagarri gaietan fakturen tratamendua ez da gelditu, eta paperezko fakturak, jadanik aipatu dugun helbidera igorri behar dira. Herria 2004-10-14\narras osagarri onean (4); aurrekoaren osagarri (5); bata bestearen osagarri (5); bere osagarri (6); bestearen osagarri (5)\nelkarren artean osagarri (3); elkarren osagarri (29); elkarren osagarri dira (7); erakusketaren osagarri (3); ezinbesteko osagarri (3); gure osagarri (3); izan dezala osagarri (3); izan dezatela osagarri (5); kulturaren osagarri (3); lanaren osagarri (3)\noraiko osagarri (8); oraiko osagarri on (6)\nosagarri arrangura (7); osagarri azkarrekoa (4); osagarri eta zorion (18); osagarri gaitzean (4); osagarri gehigarriak (5); osagarri gehigarrien (9); osagarri gehigarrien dekretua (4); osagarri gisa (31); osagarri gisa erabiltzen (3); osagarri handiko (3); osagarri izan (13); osagarri izango (10); osagarri izateko (3); osagarri mailan (3); osagarri modura (3); osagarri on (38); osagarri on bat (7); osagarri on batekin (7); osagarri on berarekin (7); osagarri ona (7); osagarri onarekin (3); osagarri onean (41); osagarri onean da (8); osagarri saileko (3); pentsio osagarri (6); soldata osagarri (4); zorion eta osagarri (11)\nbere osagarria (4); egitarau osagarria (3); eskaintza osagarria (3); eszenografia osagarria (3); laguntza osagarria (3); medikuen osagarria (3)\nosagarria ahuldua (3); osagarria galdua zuen (3); osagarria izan (5); osagarria kraskatu (4); osagarria mendratia (3); osagarria mendratua (5); osagarria mendratua zuela (3)\nelikaduraren osagarriak (3); elkarren osagarriak (10); gutxieneko osagarriak (5); nazio herriaren osagarriak (3); neurri osagarriak (3); ordainsari osagarriak (3)\nosagarriak laguntzen (5); osagarriak laguntzen zueno (3); osagarriak ordaintzeko (3)\npentsio osagarriak (14); saio osagarriak (5); sistema osagarriak (4); soldata osagarriak (3); testigantza osagarriak (4)\nhandi dadila osagarrian (4); haundi dadiela osagarrian (3); haundi dadila osagarrian (3)\nindustria osagarriaren (4)\njendeen osagarriarentzat (3)\npentsio osagarrien (9); saio osagarrien (6); soldata osagarrien (3)\nbata bestearen osagarritzat (3); osagarritzat hartu (3); osagarritzat jo (3)\nosagarrizko handitze bat (23); osagarrizko haunditze bat (5)


Goierri Telebista, telebista zerbitzua emateko helburuarekin sortu zen. Informazioa eta aisialdirako saioak Euskaraz egiteko helburuarekin. Goiherriko Ikuskari SL-ren sorrera enpresa bezala, 2003ko maiatzean. Ekimen pribatutik abiatutako proiektua da, baina Goierriko 18 udalen oniritzia eta partehartzea du.\nLehen emisioak, 2003ko irailean. Kable bidez (Euskaltel plataforman). Uhin bidez berriz, 2004 urtarriletik.\n3 pertsonako lantaldearekin eman ziren lehen urratsak. Gaur egun 7 pertsona gara egun osoko lan ekitaldiekin.\nPiskanaka piskanaka, bai kantitatean eta baita ere kalitatean haziz goaz, beti ere hankak lurrean edukita eta ikusita zein barruti txikian gauden. Hasierako lan moduan, posprodukziora bideratu bazen ere, orain beste esfortzu bat egiten ari gara Goierri Telebistari aurpegiak jartzeko. Platoko saioak bultzatu ditugu ikuslearekin gertutasun hori lortzeko.\nTOKIKOko (Euskarazko Toki Telebisten Elkartea) partide garen aldetik elkarlanak aurrera jarraitzen du eta geroz eta gehiago. Beste proiektu batzuk ere martxan jarri ditugu: Tolosako Komunikabideak S.L.ko eta Urolaldeko Komunikabideak S.L:ko partaide gara. TDTaren lehiaketara, hiru barrutietan aurkeztu da GOIHERRIKO IKUSKARI S.L. Beasain, Tolosa eta Zarautz barrutira. Azken bi barrutietan Goierrin izandako esperientzia finkatu dugu lan modu gisa. Tolosaldean ari gara eta Zarautz-Azpeiti aldean laster hasiko gara.\n2007ko irailean lortu dugu TDT frekuentzia digitala. Goierrin beste hirurekin partekatuko dugu multiplexa: Localia, Vocento eta Urola Telebistarekin.\nDantzari Txiki eguna...\n1 eta 0eko...\n100 dantzari eta...\nAMPO Ordizia, final...\nGipuzkoako bola eta...\n116 COVID-19 kasu...\nSan Isidro eguna...\nEuskara aiden! Seguran...\nTel 943 08 54 77 - gitb@gitb.eus - Mallutz 18 ORDIZIA (Gipuzkoa)\n© GITB | Egilea: ACV multimedia


Arrasateko haurrek ez dute ohiko euskarazko udaleku eskaintzarik izango; zergatik? - - Goiena.eus\nArrasateko haurrek ez dute ohiko euskarazko udaleku eskaintzarik izango; zergatik?\nIakes Madinabeitia Markuleta 2020-06-29 20:10\nGaur, ekainak 29, gure seme-alabak irrika berezi batekin esnatu dira. Etxekook prestatu diegun hamaiketakoa motxilan sartu, bisera jantzi, eta arrapaladan atera dira kalera, udalekuetako lehen egunari ilusioz ekiteko asmoz.\nPolita izango litzateke familiako egunerokoa honela hastea, baina errealitatetik oso urrun dago. Aurten Arrasaten ez da ohiko udalekurik egongo. 2020ko uztailean, azken 32 urteetan –azkar esaten da– Txatxilipurdik mimo handiz modu hezitzaile eta profesionalean antolatu dituen udalekuek ez dituzte orain arte bezala gure kaleak euskara, jolas, kantu eta alaitasunez beteko. Eta idatzi hau sinatzen dugun gurasook kezka handiz bizi dugu hau.\nAgerikoa da COVID-19aren krisi honek gauza asko aldatu dituela. Ondorio eta kalte nabarmenak sortu dituenik ezin dugu ukatu. Alabaina, badira aste batzuk egoera berri batera egokitzeko neurriak hartzen hasi direla hainbat eremutako eragile ezberdinak.\nBadakigu herri ezberdinetan, ardura publikotik, alternatibak bilatu direla, bizi dugun egoera kontuan hartuta, herritarren beharrei erantzunak bilatzen saiatzeko. Ez da hori Arrasateko kasua. Arrasateko Udalak haurrak ahaztu ditu, haurtzaroaren aldeko politika publikoek inoiz baino garrantzitsuagoak izan beharko luketen honetan. Badirudi Arrasateko familiak, eta, batez ere, haurrak, hirugarren mailakoak direla. Izan daitezela haurrak ur-parke berriaren zinta moztuko dutenak, baina hiru hamarkadatan zehar Arrasaten uztailean egon den egitasmo garrantzitsuenak, krisi momentu batean, ez dauka laguntzarik, ez dauka babesik, ez dauka elkarlanerako aukerarik. Helduok egitarau dotorea edukiko dugu kulturaz gozatzeko, Udalak gure kontsumo aisialdia bermatuko baitu, baina haurren aisialdia zer? Gure ezinegona plazaratu nahi dugu Udalak haurren aisialdiarekiko erakutsi duen interes faltagatik eta herriarentzat hain garrantzitsua den gai honekiko erakutsitako utzikeriagatik.\nTxatxilipurdik, enegarrenez, oztopoen gainetik bere burua berrasmatu eta uztailerako haur eta familientzako aisialdi eskaintza plazaratu du, haurtzaroaren beharrei bertatik bertara erantzunez. Idatzi honen atzean gauden guraso eta senideok, eta ziur gaude beste herritar askok ere, Txatxilipurdiri gure eskerrik onena adierazi nahi diogu hartutako arduragatik, egindako ahaleginagatik eta beharrei errealitatetik erantzuteagatik. Mila esker, Txatxilipurdi, urte osoan zehar Arrasateko haur eta gaztetxoentzat aisialdi hezitzaile eta euskalduna eskaintzeagatik. Mila esker Arrasateko zein Euskal Herriko eragile eta herritarrekin auzolanaren zein elkarlanaren balioa praktikatik frogatzeagatik. Mila esker zuen gertuko profesionaltasunagatik. Mila esker Arrasateko herri eta komunitatearen ezinbesteko eragile izateagatik. Eta, bukatzeko, mila esker 32 urtetan zehar uztaila hilabete magiko bihurtzeagatik. Bejondeizuela!\nIakes Madinabeitia Markuleta, Ion Beltza Igoa, Izaro Uriarte Azpiazu, Maider Arregi Sampedro, Nahiara Odriozola Lopez eta Lur Sanpredo Ruiz de Alegria